Avis juridique important

|

31984Y0802(32)

Απόφαση αριθ. 123 της 24ης Φεβρουαρίου 1984 σχετικά με την ερμηνεία του άρθρου 22 παράγραφος 1 στοιχείο α) του κανονισμού (ΕΟΚ) αριθ. 1408/71 για πρόσωπα που υποβάλλονται σε αιμοκάθαρση

Επίσημη Εφημερίδα αριθ. C 203 της 02/08/1984 σ. 0013 - 0013 Ισπανική ειδική έκδοση: Κεφάλαιο 05 τόμος 4 σ. 0123  Πορτογαλική ειδική έκδοση : Κεφάλαιο 05 τόμος 4 σ. 0123

ΑΠΟΦΑΣΗ αριθ. 123 της 24ης Φεβρουαρίου 1984 σχετικά με την ερμηνεία  του άρθρου 22 παράγραφος 1 στοιχείο α) του κανονισμού (ΕΟΚ) αριθ. 1408/71 για  πρόσωπα που υποβάλλονται σε αιματοκάθαρση(84/C 203/32)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΜΕΤΑΚΙΝΟΥΜΕΝΩΝ  ΕΡΓΑΖΟΜΕΝΩΝ,Έχοντας υπόψη το άρθρο 81 του κανονισμού (ΕΟΚ) αριθ. 1408/71 του  Συμβουλίου της 14ης Ιουνίου 1971 σχετικά με την εφαρμογή των συστημάτων κοινωνικής  ασφάλισης στους μισθωτούς και μη μισθωτούς εργαζόμενους και στα μέλη των  οικογενειών τους, που μετακινούνται στο εσωτερικό της Κοινότητας, σύμφωνα με το  οποίο είναι επιφορτισμένη να εξετάζει κάθε διοικητικό θέμα που δημιουργείται κατά  την εφαρμογή του κανονισμού (ΕΟΚ) αριθ. 1408/71 και των μεταγενέστερων  κανονισμών,Έχοντας υπόψη το άρθρο 22 παράγραφος 1 στοιχείο α) του κανονισμού (ΕΟΚ)  αριθ. 1408/71 σχετικά με τα πρόσωπα των οποίων η κατάσταση απαιτεί άμεση χορήγηση  παροχών ασθένειας κατά τη διάρκεια προσωρινής διαμονής στο έδαφος άλλου κράτους  μέλους,Επειδή, αφενός, πρέπει να εμποδιστεί η καταχρηστική επίκληση των διατάξεων  του άρθρου 22 παράγραφος 1 στοιχείο α), από πρόσωπα που πηγαίνουν προσωρινά στο  έδαφος άλλου κράτους μέλους για να λάβουν παροχές σε είδος βάσει αυτού του  στοιχείου α), χωρίς να ακολουθήσουν τη διαδικασία που προβλέπεται στο στοιχείο γ)  του ίδιου άρθρου, η οποία εξαρτά τη χορήγηση αυτών των παροχών από προηγούμενη  έγκριση του αρμόδιου ιδρύματος Επειδή, αφετέρου, μια υπερβολικά περιοριστική  ερμηνεία του άρθρου 22 παράγραφος 1 στοιχείο α), αφήνοντας υποθετική μια άμεση  ανάγκη για παροχές σε περίπτωση προσωρινής διαμονής στο έδαφος άλλου κράτους  μέλους, θα κατέληγε ουσιαστικά να εμποδίζει την ελεύθερη κυκλοφορία των προσώπων  που η καταστασή τους απαιτεί τακτική και συνεχή ιατρική αγωγή Επειδή, κατά  συνέπεια, πρέπει να διευκρινιστεί η ερμηνεία του άρθρου 22 παράγραφος 1 στοιχείο α),  για να προσδιοριστεί πως καλύπτει και τα πρόσωπα που υποβάλλονται σε αιματοκάθαρση  των νεφρών, τα οποία πηγαίνουν τα οποία πηγαίνουν στο έδαφος άλλου κράτους μέλους  και των οποίων η κατάσταση απαιτεί άμεση χορήγηση παροχών στο πλαίσιο μιας συνεχούς  ιατρικής αγωγής, παρά την υποχρέωση στην πράξη μιας προηγούμενης τακτοποίησης για  τη χορήγηση αυτών των παροχών, κατά τη διάρκεια της προσωρινής διαμονής και εφόσον  αυτή η προσωρινή διαμονή δεν έχει θεραπευτικούς σκοπούς,Συσκεπτόμενη σύμφωνα με  τους όρους που ορίζονται στο άρθρο 80 παράγραφος 3 του κανονισμού (ΕΟΚ) αριθ.  1408/71,ΑΠΟΦΑΣΙΖΕΙ:1. Η αιματοκάθαρση νεφρών που εφαρμόζεται σε άλλο κράτος  μέλος, σε μισθωτό ή μη μισθωτό, ή μέλος της οικογένειάς του, λογίζεται ότι έχει  χαρακτήρα άμεσης ανάγκης κατά το πνεύμα του άρθρου 22 παράγραφος 1 στοιχείο α) του  κανονισμού (ΕΟΚ) αριθ. 1408/71, αν καταγράφεται στο πλαίσιο μιας προϋπάρχουσας και  συνεχιζόμενης αιματοκάθαρσης, παρά την υποχρέωση στην πράξη μιας προηγούμενης  τακτοποίησης για τη χορήγησή της, κατά τη διάρκεια προσωρινής διαμονής σε ένα  κράτος μέλος και εφόσον αυτή η προσωρινή διαμονή δεν έχει θεραπευτικούς σκοπούς.2.  Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων και  ισχύει από την πρώτη ημέρα του μήνα που έπεται αυτού της δημοσίευσής της.Ο  Πρόεδροςτης Διοικητικής ΕπιτροπήςH. L. TELLIER ΚΡΑΤΙΚΕΣ ΕΝΙΣΧΥΣΕΙΣ(ρθρα 92  έως 94 της συνθήκης για την ίδρυση της Ευρωπαϊκής Οικονομικής Κοινότητας)  Ανακοίνωση προς τους ενδεχόμενους δικαιούχους κρατικών ενισχύσεων που χορηγούνται  στη Γαλλία στις βιομηχανίες κλωστοϋφαντουργικών, ενδυμάτων και πλεκτών και  χρηματοδοτούνται από οιονεί φορολογικές εισφορές(84/C 203/33) Το άρθρο 93  παράγραφος 3 της συνθήκης ΕΟΚ προβλέπει ότι όλα τα σχέδια που στόχο έχουν να  θεσπίσουν ή να τροποποιήσουν καθεστώτα ενισχύσεων θα κοινοποιούνται στην Επιτροπή  πριν τεθούν σε εφαρμογή και εγκαίρως, ώστε να δύναται η Επιτροπή να υποβάλει τις  παρατηρήσεις της και, αν είναι απαραίτητο, να κινήσει κατά των προτεινόμενων μέτρων  τη διοικητική διαδικασία που προβλέπεται στο άρθρο 93 παράγραφος 2.Με τη  δημοσίευση των διαταγμάτων αριθ. 84-388, 84-389 και 84-390 στη γαλλική Επίσημη  Εφημερίδα της 25ης Μαΐου 1984 (σελίδες 1650-1652), η γαλλική κυβέρνηση έθεσε σε  εφαρμογή δύο καθεστώτα ενισχύσεων για τις βιομηχανίες κλωστοϋφαντουργικών,  ενδυμάτων και πλεκτών, τα οποία χρηματοδοτούνται με οιονεί φορολογικές εισφορές,  και δημιούργησε ένα σώμα διεύθυνσης και ελέγχου αυτών των καθεστώτων ενισχύσεων  (Comitι de dιvιloppement et de promotion du textile et de l'habillement).Τα τρία  διατάγματα έχουν αναδρομική ισχύ από 1ης Ιανουαρίου 1984 και δεν είχαν  κοινοποιηθεί στην Επιτροπή.Ως εκ τούτου, η Επιτροπή επιθυμεί να πληροφορήσει τους  ενδεχόμενους δικαιούχους ότι θεωρεί παράνομα τα καθεστώτα ενισχύσεων σε συνάρτηση  με το κοινοτικό δίκαιο και μάλιστα από την αρχή της εφαρμογής τους. Η Επιτροπή  πληροφορεί επίσης τους ενδεχόμενους δικαιούχους σχετικά με τον κίνδυνο που  συνδέεται με τις ενισχύσεις αυτές, ότι δηλαδή οποιοσδήποτε δικαιούχος λάβει  ενίσχυση που χορηγείται παράνομα, δηλαδή πριν η Επιτροπή καταλήξει σε τελική  απόφαση, μπορεί να υποχρεωθεί να την επιστρέψει. Ανακεφαλαίωση προκηρύξεων  υποβολής προσφορών που χρηματοδοτεί η ΕΟΚ στο πλαίσιο του Ευρωπαϊκού Ταμείου  Ανάπτυξης (ΕΤΑ) ή του κοινοτικού προϋπολογισμού (Επίσημη Εφημερίδα των Ευρωπαϊκών  Κοινοτήτων - Συμπλήρωμα) (Εβδομάδα από 24 έως 28 Ιουλίου 1984)(84/C  203/34)>ΘΕΣΗ ΠΙΝΑΚΑ> ΕΥΡΩΠΑΪΚΟ ΤΑΜΕΙΟ ΠΕΡΙΦΕΡΕΙΑΚΗΣ ΑΝΑΠΤΥΞΗΣΟΓΔΟΗ ΕΤΗΣΙΑ  ΕΚΘΕΣΗ (1982)Το 1982, εκτός από το ότι συνεχίστηκε η συζήτηση για την πρόταση  αναθεώρησης του κανονισμού ΕΤΠΑ που υποβλήθηκε τον Οκτώβριο του 1981, εφαρμόστηκαν  ειδικές ενέργειες περιφερειακής ανάπτυξης, οι καλούμενες «ενέργειες εκτός  ποσοστώσεων», οι οποίες είχαν εγκριθεί από το Συμβούλιο τον Οκτώβριο του 1980, και  υποβλήθηκαν τον Νοέμβριο του 1982 προτάσεις για την εφαρμογή δεύτερης σειράς εκτός  ποσοστώσεων ενεργειών.Το 1982, η χορηγία του Ταμείου, τμήμα ποσοστώσεων, ενέγραψε  αύξηση μόνο κατά 14,25% και οι διαθέσιμες πιστώσεις αναλήψεων υποχρεώσεων ανήλθαν  σε 1 817 εκατομμύρια ECU, ήτοι ποσοστό 12,5% μεγαλύτερο από το 1981. Οι πιστώσεις  αυτές αναλήφθηκαν σχεδόν στο σύνολό τους (1 812 εκατομμύρια ECU). Οι πληρωμές που  εκτελέστηκαν το 1982 έφθασαν τα 950 εκατομμύρια ECU, ήτοι το 92,2% των διαθέσιμων  πιστώσεων του προϋπολογισμού.Όσον αφορά το εκτός ποσοστώσεων τμήμα, οι διαθέσιμες  πιστώσεις αναλήψεων υποχρεώσεων ήταν 151 εκατομμύρια ECU. Στη διάρκεια του έτους  αναλήφθηκαν σχεδόν 33 εκατομμύρια ECU και έτσι ανήλθε σε 73 εκατομμύρια ECU το  ποσό που έχει αναληφθεί από το 1981 (δηλαδή το 34% σχεδόν του συνολικού πενταετούς  ποσού που έχει προβλεφθεί για τις ειδικές κοινοτικές ενέργειες). Οι πληρωμές  ανέρχονται σε 22 εκατομμύρια ECU. 114 σελίδες.Εκδίδεται στις εξής γλώσσες:  αγγλικά, γαλλικά, γερμανικά, δανικά, ελληνικά, ιταλικά, ολλανδικά.ISBN 92-825- 4114-2Αριθ. καταλόγου: CB-38-83-677-GR-CΤιμή στο Λουξεμβούργο χωρίς ΦΠΑ: 9,80  ECU  450 FB  795 ΔρχΥΠΗΡΕΣΙΑ ΕΠΙΣΗΜΩΝ ΕΚΔΟΣΕΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝL-2985  Luxembourg ΔΕΚΑΤΗ ΤΡΙΤΗ ΕΚΘΕΣΗ ΕΠΙ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ Η έκθεση επί της  πολιτικής ανταγωνισμού εκδίδεται κατ’ έτος από την Επιτροπή των Ευρωπαϊκών  Κοινοτήτων, η οποία ανταποκρίνεται έτσι στο αίτημα που διατύπωσε το Ευρωπαϊκό  Κοινοβούλιο στο ψήφισμά του της 7ης Ιουνίου 1971. Η έκθεση αυτή, εκδιδόμενη σε  συνδυασμό με τη γενική έκθεση επί της δραστηριότητας των Κοινοτήτων, έχει σκοπό να  παρέχει συνολική εικόνα της πολιτικής ανταγωνισμού που ακολουθήθηκε κατά το  διαρρεύσαν έτος. Το πρώτο μέρος αναφέρεται στη γενική πολιτική ανταγωνισμού. Το  δεύτερο μέρος καλύπτει την εφαρμογή της πολιτικής αυτής έναντι των επιχειρήσεων. Το  τρίτο μέρος αναφέρεται στις ενισχύσεις στη διαρρύθμιση των κρατικών μονοπωλίων  εμπορικού χαρακτήρα και στις δημόσιες επιχειρήσεις. Το τέταρτο μέρος, τέλος, αφορά  την εξέλιξη της συγκέντρωσης στην Κοινότητα. 308 σελίδεςΕκδίδεται στις εξής  γλώσσες: αγγλικά, γαλλικά, γερμανικά, δανικά, ελληνικά, ιταλικά, ολλανδικά.ISBN  92-825-4230-0Αριθ. καταλόγου CB-38-83-823-GR-CΤιμή στο Λουξεμβούργο, χωρίς  ΦΠΑ: ECU 11,97, BFR 550, Δρχ 970ΥΠΗΡΕΣΙΑ ΕΠΙΣΗΜΩΝ ΕΚΔΟΣΕΩΝ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝL-2985 Luxembourg


title: 2005/674/EK: Απόφαση του Συμβουλίου, της 20ής Σεπτεμβρίου 2005, για τον διορισμό δύο τακτικών και τεσσάρων αναπληρωματικών μελών της Επιτροπής των Περιφερειών

text:
               1.10.2005

               EL

               Επίσημη Εφημερίδα της Ευρωπαϊκής Ένωσης

               L 256/49

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 20ής Σεπτεμβρίου 2005
   για τον διορισμό δύο τακτικών και τεσσάρων αναπληρωματικών μελών της Επιτροπής των Περιφερειών
   (2005/674/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της ιρλανδικής κυβέρνησης,
   Εκτιμώντας τα ακόλουθα:

               (1)

               Στις 22 Ιανουαρίου 2002, το Συμβούλιο εξέδωσε την απόφαση 2002/60/ΕΚ για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2002 έως τις 25 Ιανουαρίου 2006 (1).

               (2)

               Λόγω της παραιτήσεως της κ. Annette McNAMARA και του κ. Royston BRADY έχουν κενωθεί δύο θέσεις τακτικών μελών, και, λόγω της παραιτήσεως της κ. Angela LUPTON, της κ. Vivian O’ CALLAGHAN, του κ. P.J. COGHILL και της κ. Catherine MURPHY, έχουν κενωθεί τέσσερις θέσεις αναπληρωματικών μελών της Επιτροπής των Περιφερειών,

         ΑΠΟΦΑΣΙΖΕΙ:
   Άρθρο 1
   Διορίζονται τακτικά μέλη της Επιτροπής των Περιφερειών για το εναπομένον διάστημα της θητείας, και συγκεκριμένα μέχρι τις 25 Ιανουαρίου 2006:

               α)

               ως τακτικά μέλη:

                           η κ. Maria CORRIGAN
                           μέλος του Dun Laoghaire-Rathdown Cοuncil
                           προς αντικατάσταση της κ. Annette McNAMARA

                           ο κ. Paul O’DONOGHUE
                           μέλος του Kerry County Council
                           προς αντικατάσταση του κ. Royston BRADY·

               β)

               ως αναπληρωματικά μέλη:

                           η κ. Mary FREEHILL
                           μέλος του Dublin City Council
                           προς αντικατάσταση της κ. Angela LUPTON

                           η κ. Michelle MULHERIN
                           μέλος του Mayo County Council
                           προς αντικατάσταση της κ. Catherine MURPHY

                           ο κ. Terry SHANNON
                           μέλος του Cork City Council
                           σε αντικατάσταση του κ. P.J. COGHILL

                           ο κ. Barney STEELE
                           μέλος του Longford County Council
                           σε αντικατάσταση της κ. Vivian O’CALLAGHAN.

         Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Παράγει αποτελέσματα από την ημερομηνία της έκδοσής της.

      Βρυξέλλες, 20 Σεπτεμβρίου 2005.

            Για το Συμβούλιο

            Η Πρόεδρος

         M. BECKETT

      (1)  ΕΕ L 24 της 26.1.2002, σ. 38.


Avis juridique important

|

31999D0790

1999/790/ΕΚ: Απόφαση του Συμβουλίου, της 18ης Μαΐου 1998, για τη σύναψη του πρωτοκόλλου προσαρμογής των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Δημοκρατίας της Λετονίας αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των διαπραγματεύσεων του Γύρου της Ουρουγουάης στον γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος

Επίσημη Εφημερίδα αριθ. L 317 της 10/12/1999 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥτης 18ης Μαΐου 1998για τη σύναψη του πρωτοκόλλου προσαρμογής των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Δημοκρατίας της Λετονίας αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των διαπραγματεύσεων του Γύρου της Ουρουγουάης στον γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος(1999/790/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη φράση,την πρόταση της Επιτροπής,Εκτιμώντας:ότι είναι σκόπιμο να εγκριθεί το πρωτόκολλο προσαρμογής των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Δημοκρατίας της Λετονίας αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, καθώς και τα αποτελέσματα των διαπραγματεύσεων του Γύρου της Ουρουγουάης στον γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος·ότι πρέπει να εξουσιοδοτηθεί η Επιτροπή να λάβει τα σχετικά μέτρα για την εφαρμογή του πρωτοκόλλου, ιδίως στον τομέα των βασικών και των μεταποιημένων γεωργικών προϊόντων·ότι με τους κανονισμούς (ΕΚ) αριθ. 1926/96(1), (ΕΚ) αριθ. 921/96(2) και (ΕΚ) αριθ. 340/97(3), η Κοινότητα έθεσε πρόωρα σε εφαρμογή τα μέτρα που προβλέπονται στο πρωτόκολλο και αφορούν, αντιστοίχως, τα βασικά γεωργικά προϊόντα, τα μεταποιημένα γεωργικά προϊόντα και τα κλωστοϋφαντουργικά προϊόντα και τα προϊόντα αλιείας· ότι ως εκ τούτου, πρέπει να θεσπιστούν οι δέουσες διατάξεις, ώστε να διασφαλιστεί η αρμονική μετάβαση από τα προτιμησιακά καθεστώτα που εφαρμόστηκαν με βάση τους ως άνω κανονισμούς σε εκείνα που προβλέπει το πρωτόκολλο,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας το πρωτόκολλο προσαρμογής των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Δημοκρατίας της Λετονίας αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, καθώς και τα αποτελέσματα των διαπραγματεύσεων του Γύρου της Ουρουγουάης στον γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος, εφεξής καλούμενο "το πρωτόκολλο".Το κείμενο του πρωτοκόλλου επισυνάπτεται.Άρθρο 21. Η Επιτροπή εγκρίνει τις λεπτομέρειες εφαρμογής της παρούσας απόφασης, σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92(4), ή, κατά περίπτωση, στις αντίστοιχες διατάξεις των άλλων κανονισμών που αφορούν την κοινή οργάνωση των αγορών ή του κανονισμού (ΕΚ) αριθ. 3448/93(5) ή του κανονισμού (ΕΚ) αριθ. 2178/95(6).2. Μετά την έναρξη ισχύος της παρούσας απόφασης, οι κανονισμοί που έχει εκδώσει η Επιτροπή με βάση το άρθρο 5 του κανονισμού (ΕΚ) αριθ. 1926/96 για την εφαρμογή των παραχωρήσεων σχετικά με τα προϊόντα που παρατίθενται στο πρωτόκολλο, θεωρείται ότι έχουν ως βάση την παράγραφο 1 του παρόντος άρθρου.Άρθρο 31. Οι διατάξεις σχετικά με την εφαρμογή των δασμολογικών ποσοστώσεων και οροφών που καθορίζονται στα νέα παραρτήματα της ευρωπαϊκής συμφωνίας, καθώς και οι τροποποιήσεις και οι τεχνικού χαρακτήρα προσαρμογές που κατέστησαν απαραίτητες μετά τις τροποποιήσεις που επήλθαν στους κωδικούς της συνδυασμένης ονοματολογίας και του TARIC ή που ανέκυψαν από τη σύναψη εκ μέρους του Συμβουλίου των συμφωνιών, των πρωτοκόλλων ή των ανταλλαγών επιστολών μεταξύ της Κοινότητας και της Λετονίας, εγκρίνονται από την Επιτροπή, την οποία επικουρεί η επιτροπή του τελωνειακού κώδικα που συστάθηκε με το άρθρο 247 του κανονισμού (ΕΟΚ) αριθ. 2913/92 του Συμβουλίου(7), σύμφωνα με τη διαδικασία της παραγράφου 2.2. Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή γνωμοδοτεί σχετικά με το ως άνω σχέδιο εντός προθεσμίας, την οποία ορίζει ο πρόεδρός της, αναλόγως του επείγοντος του θέματος. Η σχετική απόφαση λαμβάνεται με την πλειοψηφία που ορίζεται στο άρθρο 148 παράγραφος 2 της συνθήκης, προκειμένου για αποφάσεις, τις οποίες το Συμβούλιο καλείται να εγκρίνει κατόπιν προτάσεως της Επιτροπής. Οι ψήφοι των αντιπροσώπων των κρατών μελών στην επιτροπή σταθμίζονται όπως ορίζεται στο ως άνω άρθρο. Ο πρόεδρος δεν μετέχει στην ψηφοφορία.Η Επιτροπή εγκρίνει τα εξεταζόμενα μέτρα, τα οποία εφαρμόζονται αμέσως. Εντούτοις, αν τα μέτρα δεν είναι σύμφωνα με τη γνωμοδότηση της επιτροπής, γνωστοποιούνται πάραυτα από την Επιτροπή στο Συμβούλιο. Σε αυτήν την περίπτωση:- η Επιτροπή αναβάλλει την εφαρμογή των μέτρων που αποφάσισε να λάβει για ένα τρίμηνο από την ημερομηνία γνωστοποίησης,- το Συμβούλιο, αποφασίζοντας με ειδική πλειοψηφία, δύναται να εκδώσει διαφορετική απόφαση, εντός της προθεσμίας που αναφέρεται στην πρώτη περίπτωση.3. Η επιτροπή δύναται να εξετάζει κάθε ζήτημα το οποίο άπτεται της εφαρμογής των δασμολογικών ποσοστώσεων και οροφών και εγείρεται από τον πρόεδρό της είτε κατόπιν ιδίας πρωτοβουλίας είτε κατόπιν αιτήσεως κράτους μέλους.4. Μόλις καλυφθούν οι δασμολογικές οροφές, η Επιτροπή μπορεί να εκδώσει κανονισμό, με τον οποίο επαναφέρει, μέχρι το τέλος του αντίστοιχου ημερολογιακού έτους, τους δασμούς που εφαρμόζονται έναντι των τρίτων χωρών.Άρθρο 4Πρόεδρος του Συμβουλίου προβαίνει, εξ ονόματος της Κοινότητας, στη γνωστοποίηση που προβλέπεται στο άρθρο 7 του πρωτοκόλλου.Βρυξέλλες, 18 Μαΐου 1998.Για το ΣυμβούλιοΟ ΠρόεδροςC. SHORT(1) ΕΕ L 254 της 8.10.1996, σ. 1.(2) ΕΕ L 126 της 24.5.1996, σ. 1.(3) ΕΕ L 58 της 27.2.1997, σ. 25.(4) ΕΕ L 181 της 1.7.1992, σ. 21· κανονισμός όπως τροποποιήθηκε τελευταία από τον κανονισμό (ΕΚ) αριθ. 923/96 (ΕΕ L 126 της 24.5.1996, σ. 37).(5) ΕΕ L 318 της 20.12.1993, σ. 18.(6) ΕΕ L 223 της 20.9.1995, σ. 1.(7) ΕΕ L 302 της 14.10.1992, σ. 1.


title: 86/585/ΕΟΚ: Απόφαση του Συμβουλίου της 3ης Νοεμβρίου 1986 για τη σύναψη του πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Μακάο για το εμπόριο των κλωστοϋφαντουργικών προϊόντων λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα

text:
 Αριθ . L 338/ 52                      Επίσημη Εφημερίδα των Ευρωπαϊκών Κοινοτήτων                                29 . 11 . 86
                                              ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                   της 3ης Νοεμβρίου 1986
                  για τη σύναψη του προσθέτου πρωτοκόλλου της συμφωνίας μεταξύ της Ευρωπαϊκής Οικονομι
                  κής Κοινότητας και του Μακάο για το εμπόριο των κλωστοϋφαντουργικών προϊόντων λόγω της
                  προσχώρησης του Βασιλείου της Ισπανίας και της Πορτογαλικής Δημοκρατίας στην Κοινό
                                                             τητα
                                                        (86/585 /EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                           κής Κοινότητας και του Μακάο για το εμπόριο κλωστοϋφα
                                                                  ντουργικών προϊόντων, λόγω της προσχώρησης του Βασιλεί
Έχοντας υπόψη :                                                   ου της Ισπανίας και της Πορτογαλικής Δημοκρατίας στην
                                                                  Κοινότητα .
τη συνθήκη για την ίδρυση της Ευρωπαϊκής Οικονομικής
Κοινότητας , και ιδίως το άρθρο 113 ,
                                                                  Το κείμενο του πρωτοκόλλου επισυνάπτεται στην παρούσα
τη σύσταση της Επιτροπής ,                                        απόφαση .
Εκτιμώντας ότι πρέπει να εγκριθεί το πρόσθετο πρωτόκολλο
της συμφωνίας μεταξύ της Ευρωπαϊκής Οικονομικής Κοινό                                    Άρθρο 2
τητας και του Μακάο για το εμπόριο κλωστοϋφαντουργικών
προϊόντων , για να ληφθεί υπόψη η προσχώρηση του Βασι            Ο πρόεδρος του Συμβουλίου προβαίνει στην κοινοποίηση που
λείου της Ισπανίας και της Πορτογαλικής Δημοκρατίας στην          προβλέπεται στο άρθρο 4 του πρόσθετου πρωτοκόλλου .
Κοινότητα ,
ΑΠΟΦΑΣΙΖΕΙ :                                                      Βρυξέλλες, 3 Νοεμβρίου 1986.
                           Άρθρο 1                                                                        Για το Συμβούλιο
Εγκρίνεται, εξ ονόματος της Κοινότητας, το πρόσθετο πρω                                                     O Πρόεδρος
τόκολλο της συμφωνίας μεταξύ της Ευρωπαϊκής Οικονομι                                                          A. CLARK


Avis juridique important

|

31993D0072

93/72/ΕΟΚ: Απόφαση της Επιτροπής της 23ης Δεκεμβρίου 1992 περί δημιουργίας συμβουλευτικής επιτροπής συντονισμού στον τομέα της εσωτερικής αγοράς

Επίσημη Εφημερίδα αριθ. L 026 της 03/02/1993 σ. 0018 - 0019 Φινλανδική ειδική έκδοση: Κεφάλαιο 1 τόμος 3 σ. 0006  Σουηδική ειδική έκδοση: Κεφάλαιο 1 τόμος 3 σ. 0006

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Δεκεμβρίου 1992 περί δημιουργίας συμβουλευτικής επιτροπής συντονισμού στον τομέα της εσωτερικής αγοράς(93/72/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  ότι το άρθρο 8Α της συνθήκης προβλέπει την προοδευτική εγκαθίδρυση, κατά τη διάρκεια χρονικής περιόδου η οποία λήγει στις 31 Δεκεμβρίου 1992 της εσωτερικής αγοράς που περιλαμβάνει ένα χώρο χωρίς εσωτερικά σύνορα, στον οποίο διασφαλίζεται η ελεύθερη  κυκλοφορία εμπορευμάτων, προσώπων, υπηρεσιών και κεφαλαίων- ότι το Συμβούλιο έχει ήδη εγκρίνει ορισμένα μέτρα προκειμένου να αντιμετωπίσει πιθανά πρακτικά προβλήματα, τα οποία ενδέχεται να προκύψουν μετά την κατάργηση των συνοριακών ελέγχων- ότι επίσης τα ίδια τα κράτη μέλη έχουν λάβει ορισμένα μέτρα- ότι η ολοκλήρωση της εσωτερικής αγοράς ως χώρου χωρίς εσωτερικά σύνορα απαιτεί στενή και αποτελεσματική συνεργασία μεταξύ των κρατών μελών της Επιτροπής- ότι στο ψήφισμα του Συμβουλίου της 7ης Δεκεμβρίου 1992 σχετικά με τη θέση σε λειτουργία της ενιαίας αγοράς, τα κράτη μέλη και η Επιτροπή καλούνται να εξετάσουν το ενδεχόμενο ενισχυμένης συνεργασίας, προς επίλυση των πρακτικών προβλημάτων που ενδέχεται  να προκύψουν- ότι τα ισχύοντα κοινοτικά μέτρα προβλέπουν ήδη σε ορισμένους τομείς ρυθμίσεις για την κοινοποίηση στην Επιτροπή ή/και ανταλλαγή πληροφοριών μεταξύ των κρατών μελών και της Επιτροπής- ότι οι εν λόγω υποχρεώσεις κοινοποίησης και τα συγκεκριμένα συστήματα για την ανταλλαγή πληροφοριών δεν καλύπτουν όλους τους τομείς στους οποίους η στενή και αποτελεσματική συνεργασία μεταξύ των κρατών μελών και της Επιτροπής είναι απαραίτητη για την  ολοκλήρωση της εσωτερικής αγοράς, προκειμένου να επιλύονται πιθανά πρακτικά προβλήματα, ιδίως στα αρχικά στάδια- ότι είναι κατά συνέπεια, σκόπιμο για την Επιτροπή να συμβουλεύεται επιτροπή απαρτιζόμενη από αντιπροσώπους των κρατών μελών όσον αφορά θέματα τα οποία απαιτούν στενή και αποτελεσματική συνεργασία, προκειμένου να αντιμετωπίζονται τα πρακτικά προβλήματα  που απαιτούν άμεση δράση,  ΑΠΟΦΑΣΙΖΕΙ:  Άρθρο 1  1. Συγκροτείται παρά την Επιτροπή συμβουλευτική επιτροπή συντονισμού στον τομέα της εσωτερικής αγοράς, η οποία αναφέρεται ως "συμβουλευτική επιτροπή".  2. Η επιτροπή αποτελείται από δύο αντιπροσώπους για κάθε κράτος μέλος και προεδρεύει από αντιπρόσωπο της Επιτροπής.  Άρθρο 2  1. Η Επιτροπή μπορεί να ζητά τη γνώμη της επιτροπής για κάθε πρακτικό ζήτημα το οποίο ενδέχεται να προκύψει μετά την 1η Ιανουαρίου 1993 όσον αφορά τη λειτουργία της εσωτερικής αγοράς και το οποίο δεν καλύπτεται από δράση που είτε έχει αναληφθεί  σύμφωνα με τις διατάξεις που απαιτούν την κοινοποίηση προς την Επιτροπή ή/και την ανταλλαγή πληροφοριών μεταξύ των κρατών μελών και της Επιτροπής, όπως έχει θεσπιστεί με άλλο ισχύον κοινοτικό μέτρο ή έχει καθιερωθεί εντός υπάρχοντος πλαισίου για την  πρακτική συνεργασία μεταξύ της Επιτροπής και των κρατών μελών.  2. Κάθε μέλος της επιτροπής μπορεί να καλέσει από την Επιτροπή να ζητήσει τη γνώμη της επιτροπής για κάθε θέμα που εμπίπτει στην αρμοδιότητα της επιτροπής.  Άρθρο 3  Επιτρέπεται η δημιουργεία ομάδων εργασίας προς διευκόλυνση του έργου της επιτροπής.  Άρθρο 4  1. Οι υπηρεσίες της Επιτροπής ασκούν χρέη γραμματείας για την επιτροπή.  2. Ο πρόεδρος μπορεί να προσκαλεί οποιοδήποτε άτομο με ειδική αρμοδιότητα όσον αφορά θέμα συμπεριλαβανόμενο στην ημερήσια διάταξη, να συμμετάσχει στις συζητήσεις ως εμπειρογνώμονας. Οι εμπειρογνώμονες λαμβάνουν μέρος στις συζητήσεις μόνον όσον αφορά το  θέμα για το οποίο έχουν κληθεί να συμμετάσχουν.  3. Στις συνεδριάσεις της επιτροπής και των ομάδων εργασίας της λαμβάνουν μέρος αντιπρόσωποι των σχετικών υπηρεσιών της Επιτροπής.  4. Η επιτροπή συγκαλείται από την Επιτροπή και συνεδριάζει στην έδρα της Επιτροπής.  Άρθρο 5  1. Οι συζητήσεις της επιτροπής αφορούν θέματα για τα οποία η Επιτροπή έχει ζητήσει τη διατύπωση γνώμης. Δεν διεξάγεται ψηφοφορία.  2. Η Επιτροπή μπορεί, όταν ζητεί τη γνώμη της συμβουλευτικής επιτροπής, να ορίζει προθεσμία για την έκδοση της εν λόγω γνώμης.  3. Οι απόψεις των αντιπροσώπων των κρατών μελών καταγράφονται στα πρακτικά.  Άρθρο 6  Με την επιφύλαξη των διατάξεων του άρθρου 214 της συνθήκης, εφόσον η Επιτροπή πληροφορεί την επιτροπή ότι η ζητηθείσα γνώμη ή το προκύψαν θέμα είναι εμπιστευτικής φύσης, τα μέλη της επιτροπής και, κατά περίπτωση, οι εμπειρογνώμονες που  αναφέρονται στο άρθρο 4 παράγραφος 2, αναλαμβάνουν την υποχρέωση να μην αποκαλύπτουν πληροφορίες που έχουν περιέλθει στην αντίληψή τους μέσω των εργασιών της επιτροπής ή των ομάδων εργασίας της.  Άρθρο 7  Η παρούσα απόφαση παράγει αποτέλεσμα από την 1η Ιανουαρίου 1993.  Βρυξέλλες, 23 Δεκεμβρίου 1992.  Για την Επιτροπή Martin BANGEMANN Αντιπρόεδρος


Avis juridique important

|

31995D0131

95/131/ΕΚ: Απόφαση του Συμβουλίου της 20ής Φεβρουαρίου 1995 για την προσωρινή εφαρμογή ορισμένων συμφωνιών μεταξύ της Ευρωπαϊκής Κοινότητας και ορισμένων τρίτων χωρών για το εμπόριο κλωστοϋφαντουργικών προϊόντων

Επίσημη Εφημερίδα αριθ. L 094 της 26/04/1995 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Φεβρουαρίου 1995 για την προσωρινή εφαρμογή ορισμένων συμφωνιών μεταξύ της Ευρωπαϊκής Κοινότητας και ορισμένων τρίτων χωρών για το εμπόριο κλωστοϋφαντουργικών προϊόντων (95/131/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,την πρόταση της Επιτροπής,Εκτιμώντας:ότι η Επιτροπή διαπραγματεύθηκε εξ ονόματος της Κοινότητας διμερείς συμφωνίες υπό μορφή ανταλλαγής επιστολών για την τροποποίηση των υφισταμένων διμερών συμφωνιών, διακανονισμών και πρωτοκόλλων για το εμπόριο κλωστοϋφαντουργικών προϊόντων με ορισμένες τρίτες χώρες, προκειμένου να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, όπως προβλέπεται στα άρθρα 75, 100 και 127 της πράξης που αφορά τους όρους προσχώρησης και τις προσαρμογές των συνθηκών στις οποίες βασίζεται η Ένωση και επισυνάπτεται στη συνθήκη για την προσχώρηση του 1994 7ότι οι διμερείς αυτές συμφωνίες πρέπει να εφαρμοσθούν σε προσωρινή βάση από την 1η Ιανουαρίου 1995, εν αναμονή της ολοκλήρωσης των διαδικασιών που απαιτούνται για τη σύναψή τους, με την επιφύλαξη της αμοιβαίας προσωρινής εφαρμογής από τις συμβαλλόμενες χώρες,ΑΠΟΦΑΣΙΖΕΙ:Άρθρο 1Οι διμερείς συμφωνίες υπό μορφή ανταλλαγής επιστολών για την τροποποίηση των υφισταμένων διμερών συμφωνιών, διακανονισμών και πρωτοκόλλων για το εμπόριο κλωστοϋφαντουργικών προϊόντων με ορισμένες τρίτες χώρες, προκειμένου να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, μεταξύ της Ευρωπαϊκής Κοινότητας, αφενός, και των αντιστοίχων τρίτων χωρών, αφετέρου, οι οποίες απαριθμούνται στο παράρτημα της παρούσας συμφωνίας, εφαρμόζονται σε προσωρινή βάση από την 1η Ιανουαρίου 1995, εν αναμονή της επίσημης σύναψής των, με την επιφύλαξη της αμοιβαίας εφαρμογής από τις συμβαλλόμενες χώρες.Άρθρο 2Τα κείμενα των συμφωνιών που έχουν μονογραφηθεί επισυνάπτονται στην παρούσα απόφαση.Βρυξέλλες, 20 Φεβρουαρίου 1995.Για το ΣυμβούλιοΟ ΠρόεδροςE. ALPHANDΙRYΠΑΡΑΡΤΗΜΑ ΚΑΤΑΛΟΓΟΣ ΧΩΡΩΝ ΑΡΓΕΝΤΙΝΗΜΠΑΝΓΚΛΑΝΤΕΣΛΕΥΚΟΡΩΣΙΑΒΡΑΖΙΛΙΑΒΟΥΛΓΑΡΙΑΚΙΝΑΤΣΕΧΙΚΗ ΔΗΜΟΚΡΑΤΙΑΕΣΘΟΝΙΑΧΟΝΓΚ ΚΟΝΓΚΟΥΓΓΑΡΙΑΙΝΔΙΑΙΝΔΟΝΗΣΙΑΜΑΚΑΟΜΑΛΑΙΣΙΑΜΟΓΓΟΛΙΑΠΑΚΙΣΤΑΝΠΕΡΟΥΦΙΛΙΠΠΙΝΕΣΠΟΛΩΝΙΑΡΟΥΜΑΝΙΑΣΙΓΚΑΠΟΥΡΗΣΛΟΒΑΚΙΑΝΟΤΙΟΣ ΚΟΡΕΑΣΡΙ ΛΑΝΚΑΟΥΚΡΑΝΙΑΟΥΡΟΥΓΟΥΑΗΒΙΕΤΝΑΜ


title: 2007/651/ΕΚ: Απόφαση του Συμβουλίου, της 1ης Οκτωβρίου 2007 , για το διορισμό στην Επιτροπή των Περιφερειών ενός τακτικού μέλους και δύο αναπληρωματικών μελών από τη Γερμανία

text:
               9.10.2007

               EL

               Επίσημη Εφημερίδα της Ευρωπαϊκής Ένωσης

               L 262/29

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 1ης Οκτωβρίου 2007
   για το διορισμό στην Επιτροπή των Περιφερειών ενός τακτικού μέλους και δύο αναπληρωματικών μελών από τη Γερμανία
   (2007/651/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ (1) περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως τις 25 Ιανουαρίου 2010.

               (2)

               Μια θέση τακτικού μέλους της Επιτροπής των Περιφερειών έμεινε κενή λόγω λήξης της θητείας της κ. SPECKERT. Δύο θέσεις αναπληρωματικών μελών της Επιτροπής των Περιφερειών έμειναν κενές λόγω λήξης της θητείας των κυριών SPIESS και WISCHER,

         ΑΠΟΦΑΣΙΖΕΙ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2010:

               α)

               ως μέλος:

                           —

                           ο κ. Reinhard LOSKE, Senator für Umwelt, Bau, Verkehr und Europa der Freien Hansestadt Bremen σε αντικατάσταση της κ. Sandra SPECKERT,

                     και

               β)

               ως αναπληρωματικά μέλη:

                           —

                           ο κ. Hermann KUHN, Mitglied der Bremischen Bürgerschaft (Landtag), σε αντικατάσταση της κ. Iris SPIESS,

                           —

                           η κ. Manuela MAHNKE, Mitglied der Bremischen Bürgerschaft (Landtag), σε αντικατάσταση της κ. Christine WISCHER.

         Άρθρο 2
   Η παρούσα απόφαση παράγει αποτελέσματα από την ημέρα της εκδόσεώς της.

      Λουξεμβούργο, 1 Οκτωβρίου 2007.

            Για το Συμβούλιο

            Ο Πρόεδρος

         M. LINO

      (1)  ΕΕ L 56 της 25.2.2006, σ. 75.


title: 2006/815/ΕΚ: Απόφαση του Ευρωπαϊκού Κοινοβουλίου, της 27ης Απριλίου 2006 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα VII — Επιτροπή των Περιφερειών

text:
               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/43

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2006
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα VII — Επιτροπή των Περιφερειών
   (2006/815/EK)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2004 (1),

               —

               έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2004, Τόμος III (N6-0027/2005 — C6-0363/2005),

               —

               έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2004, συνοδευόμενη από τις απαντήσεις των οργάνων (2),

               —

               έχοντας υπόψη τη δήλωση αξιοπιστίας του Ελεγκτικού Συνεδρίου όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων, σύμφωνα με το άρθρο 248 της Συνθήκης ΕΚ (3),

               —

               έχοντας υπόψη τη σύσταση του Συμβουλίου, της 14ης Μαρτίου 2006 (5971/2006 — C6-0092/2006),

               —

               έχοντας υπόψη τα άρθρα 272, παράγραφος 10, 275 και 276 της Συνθήκης ΕΚ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και συγκεκριμένα τα άρθρα του 50, 86, 145, 146 και 147,

               —

               έχοντας υπόψη το δημοσιονομικό κανονισμό της 21ης Δεκεμβρίου 1977 που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών (Α6-0115/2006),

               1.

               χορηγεί απαλλαγή στον Γενικό Γραμματέα της Επιτροπής των Περιφερειών όσον αφορά την εκτέλεση του προϋπολογισμού για το οικονομικό έτος 2004·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στην Ευρωπαϊκή Οικονομική και Κοινωνική Επιτροπή, στην Επιτροπή των Περιφερειών, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  EE L 53 της 23.2.2004.

      (2)  ΕΕ C 301 της 30.11.2005, σ. 1.

      (3)  EE C 301 της 30.11.2005, σ. 9.

      (4)  ΕΕ L 248 της 16.9.2002, σ. 1.

      (5)  ΕΕ L 356 της 31.12.1977, σ. 1.
    ---documentbreak---

               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/44

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα VII — Επιτροπή των Περιφερειών
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2004 (1),

               —

               έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2004, τόμος III (N6-0027/2005 — C6-0363/2005),

               —

               έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2004, συνοδευόμενη από τις απαντήσεις των οργάνων (2),

               —

               έχοντας υπόψη τη δήλωση αξιοπιστίας του Ελεγκτικού Συνεδρίου όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων, σύμφωνα με το άρθρο 248 της Συνθήκης ΕΚ (3),

               —

               έχοντας υπόψη τη σύσταση του Συμβουλίου, της 14 Μαρτίου 2006 (5971/2006 — C6-0092/2006),

               —

               έχοντας υπόψη τα άρθρα 272, παράγραφος 10, 275 και 276 της Συνθήκης ΕΚ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4) και συγκεκριμένα τα άρθρα του 50, 86, 145, 146 και 147,

               —

               έχοντας υπόψη το δημοσιονομικό κανονισμό της 21ης Δεκεμβρίου 1977 που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών (Α6-0115/2006),

               1.

               επισημαίνει ότι το 2004 η Επιτροπή των Περιφερειών διαχειρίστηκε προϋπολογισμό 59 413 031 ευρώ με ποσοστό χρησιμοποίησης 83,57 %·

               2.

               επισημαίνει την παρατήρηση στο σημείο 9.24 της ετήσιας έκθεσης του Ελεγκτικού Συνεδρίου ότι τα πρότυπα εσωτερικού ελέγχου εγκρίθηκαν μόλις τον Νοέμβριο του 2004· σημειώνει ιδίως τον ανεπαρκή αριθμό των εκ των υστέρων ελέγχων και επαληθεύσεων που πραγματοποιήθηκαν το 2004·

               3.

               υπογραμμίζει ότι η Επιτροπή των Περιφερειών είναι το όργανο στο οποίο ασκείται η μεγαλύτερη κριτική στην ετήσια έκθεση του Ελεγκτικού Συνεδρίου σε σύγκριση με τα υπόλοιπα θεσμικά όργανα (σημεία 9.4, 9.5, 9.6, 9.7, 9.9, 9.11α και β και 9.13 της έκθεσης)·

               4.

               εκφράζει την λύπη του για το γεγονός ότι η λειτουργία του εσωτερικού ελέγχου ασκούνταν από έναν έκτακτο υπάλληλο ο οποίος είχε προσληφθεί βάσει ανανεώσιμων συμβάσεων μικρής διάρκειας· επιδοκιμάζει τη λύση που έχει εξευρεθεί εν τω μεταξύ·

               5.

               σημειώνει ότι σύμφωνα με πληροφορίες που δόθηκαν κατά την ακρόαση των υπολοίπων οργάνων, την οποία είχε διοργανώσει η Επιτροπή Ελέγχου των Προϋπολογισμών στις 25 Ιανουαρίου 2006, ορισμένα ζητήματα αποτελούν σήμερα αντικείμενο έρευνας της OLAF·

               6.

               σημειώνει ότι οι συνδικαλιστικές ενώσεις της Επιτροπής των Περιφερειών ασκούν κριτική στην πρόσφατη αναδιοργάνωση της Επιτροπής των Περιφερειών, η οποία πραγματοποιήθηκε παρά τα αμφιλεγόμενα ζητήματα τα οποία είχαν ήδη επισημανθεί σε προηγούμενα ψηφίσματα σχετικά με την απαλλαγή·

               7.

               θεωρεί λυπηρό το γεγονός ότι το Ελεγκτικό Συνέδριο δεν μπόρεσε να λάβει υπόψη του την ετήσια έκθεση δραστηριοτήτων της Επιτροπής των Περιφερειών, διότι η έκθεση δεν είχε δημοσιευθεί πριν από την ολοκλήρωση του ελέγχου του Συνεδρίου·

               8.

               αναμένει τον λογιστικό έλεγχο του Ελεγκτικού Συνεδρίου σχετικά με τις διαδικασίες αγοράς και ανακαίνισης για όλα τα κτίρια που μοιράζονται η Επιτροπή των Περιφερειών και η Ευρωπαϊκή Οικονομική και Κοινωνική Επιτροπή (ΕΟΚΕ), περιλαμβανομένων των κτιρίων Belliard I και II· πιστεύει ότι πρέπει να διενεργηθεί λογιστικός έλεγχος και για την ανακαίνιση του κτιρίου Montoyer· σημειώνει ότι το Κοινοβούλιο είχε τότε συστήσει την αγορά του κτιρίου· επισημαίνει ότι η μίσθωση κτιρίων θα μειώσει σημαντικά τους κινδύνους που διατρέχουν μικρά όργανα και ότι αυτή η λύση πρέπει να εξετασθεί ως σοβαρή εναλλακτική δυνατότητα για μελλοντικά σχέδια περί κτιρίων· επικροτεί το γεγονός ότι, στο πλαίσιο της πολιτικής για τις ευαίσθητες λειτουργίες, μετατέθηκε ο επικεφαλής της μονάδας για τις υποδομές και ότι έχει κινηθεί διαδικασία για την κάλυψη αυτής της θέσης·

               9.

               καλεί το Ελεγκτικό Συνέδριο, λαμβανομένων υπόψη των προβλημάτων δημοσιονομικής διαχείρισης που αντιμετωπίζει η Επιτροπή των Περιφερειών, να πραγματοποιήσει λεπτομερή ανάλυση της διαχειριστικής πρακτικής της επιτροπής όσον αφορά τους εκτός προϋπολογισμού λογαριασμούς σε σύγκριση με την πρακτική που εφαρμόζουν άλλα θεσμικά όργανα·

               10.

               επισημαίνει ότι ο κύριος διατάκτης δεν διατύπωσε μεν τυπικές επιφυλάξεις στη δήλωση αξιοπιστίας του, επισύναψε όμως σε αυτήν τις ακόλουθες παρατηρήσεις:

                           —

                           λόγω των δυσκολιών στην πρόσληψη υπαλλήλων που διαθέτουν τα απαραίτητα προσόντα και επειδή δεν διενεργήθηκαν έλεγχοι το 2003, ο κύριος διατάκτης (ο νέος Γενικός Γραμματέας της Επιτροπής των Περιφερειών) δεν μπόρεσε να λάβει συμβουλευτική βοήθεια και πλήρη στήριξη από την υπηρεσία εσωτερικού λογιστικού ελέγχου το 2004·

                           —

                           η διαδικασία για την αγορά των νέων κτιρίων των δύο επιτροπών (ΕΟΚΕ και ΕτΠ) είχε σχεδόν ολοκληρωθεί, όταν ανέλαβε τα καθήκοντά του ο νέος Γενικός Γραμματέας στο τέλος του 2003· για το λόγο αυτό, είχαν ήδη ληφθεί και οι αποφάσεις επί θεμάτων σχετικών με τις συμβάσεις και τη διαρρύθμιση των χώρων·

                           —

                           λόγω των αδυναμιών του νέου λογισμικού του συστήματος μισθοδοσίας (NAP) που διαχειρίζεται η Επιτροπή, οι συνδιατάκτες και οι υπεύθυνοι για την εκ των προτέρων επαλήθευση δεν ήταν εις θέση να διασφαλίσουν την ακρίβεια όλων των υπολογισμών των μισθών του προσωπικού·

                           —

                           το διεξοδικό έλεγχο των μεταφορών με διορθωτικό συντελεστή που ζητήθηκαν πριν από την έναρξη ισχύος του νέου κανονισμού υπηρεσιακής κατάστασης·

               11.

               αναγνωρίζει ότι οι αδυναμίες του NAP δημιούργησαν πρόβλημα σε όλα τα θεσμικά όργανα και ότι δεν αποτελούν ειδικό πρόβλημα της Επιτροπής των Περιφερειών· αναμένει ότι το σύστημα NAP θα λειτουργήσει ομαλά μετά την παρέλευση ενός «μεταβατικού» έτους από την εισαγωγή του·

               12.

               θεωρεί ότι η Επιτροπή των Περιφερειών έπρεπε να αποδώσει τη δέουσα σημασία και να επικεντρωθεί στη συγκρότηση μιας άρτια λειτουργούσης υπηρεσίας εσωτερικού λογιστικού ελέγχου το 2004, δεδομένου ότι γνώριζε τις προκλήσεις που προέκυπταν από τη διεύρυνση· επισημαίνει τις ακόλουθες προκλήσεις ως ιδιαίτερα σημαντικές: σημαντική αύξηση του προϋπολογισμού το 2004 (έως 50 %), αύξηση του αριθμού των υπαλλήλων (έως 63 %), άφιξη νέων μελών (έως 43 %), δημοσιονομικές και ρυθμιστικές επιπτώσεις του νέου κανονισμού υπηρεσιακής κατάστασης, και η συνεχιζόμενη εφαρμογή του νέου δημοσιονομικού κανονισμού, παράλληλα με τη μεταφορά των περισσοτέρων υπηρεσιών της Επιτροπής των Περιφερειών στα νέα κτίρια (Belliard 99-101 και Belliard 68), που πραγματοποιήθηκε τον Ιούνιο του 2004·

               13.

               σημειώνει ότι το 2004 η Επιτροπή των Περιφερειών τροποποίησε τους κανόνες της που διέπουν την επιστροφή των εξόδων ταξιδίου και την αποζημίωση ταξιδίου και συνεδριάσεων για τα μέλη του· αναδιοργάνωσε επίσης την Επιτροπή Οικονομικών και Χρηματοδοτικών Υποθέσεων, μειώνοντας τον αριθμό των μελών της από 15 σε 8, και την κατέστησε το αρμόδιο πολιτικό όργανο στους κόλπους της Επιτροπής των Περιφερειών για σημαντικές οικονομικές ή διοικητικές αποφάσεις, όπως για θέματα προϋπολογισμού, απαλλαγής και εσωτερικών κανόνων·

               14.

               υπενθυμίζει ότι, σε σχέση με τις διαπιστώσεις της OLAF, ο Γενικός Εισαγγελέας του Εφετείου Βρυξελλών απεφάνθη τον Μάρτιο του 2005 ότι δεν υπήρχαν επαρκή στοιχεία για άσκηση ποινικής δίωξης και απεφάσισε να κλείσει την υπόθεση χωρίς ανάληψη περαιτέρω δράσης· ζητεί ωστόσο, δεδομένου ότι δεν δόθηκε συνέχεια το 2004 στην έκθεση της OLAF σχετικά με περιπτώσεις απάτης και παρατυπιών στην Επιτροπή των Περιφερειών, από την Επιτροπή των Περιφερειών να καταργήσει το σύστημα των παγίων προκαταβολών για την επιστροφή των εξόδων ταξιδίου των μελών και να υιοθετήσει το σύστημα που εφαρμόζει η Ευρωπαϊκή Οικονομική και Κοινωνική Επιτροπή.

      (1)  EE L 53 της 23.2.2004.

      (2)  ΕΕ C 301 της 30.11.2005, σ. 1.

      (3)  ΕΕ C 301 της 30.11.2005, σ. 9.

      (4)  ΕΕ L 248 της 16.9.2002, σ. 1.

      (5)  ΕΕ L 356 της 31.12.1977, σ. 1.


title: 2010/330/ΚΕΠΠΑ: Απόφαση 2010/330/ΚΕΠΠΑ του Συμβουλίου, της 14ης Ιουνίου 2010 , σχετικά με την ενοποιημένη Αποστολή της Ευρωπαϊκής Ένωσης EUJUST LEX-IRAQ, για επιβολή του κράτους δικαίου στο Ιράκ

text:
               15.6.2010

               EL

               Επίσημη Εφημερίδα της Ευρωπαϊκής Ένωσης

               L 149/12

         ΑΠΌΦΑΣΗ 2010/330/ΚΕΠΠΑ ΤΟΥ ΣΥΜΒΟΥΛΊΟΥ
   της 14ης Ιουνίου 2010
   σχετικά με την ενοποιημένη Αποστολή της Ευρωπαϊκής Ένωσης EUJUST LEX-IRAQ, για επιβολή του κράτους δικαίου στο Ιράκ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 και το άρθρο 43 παράγραφος 2,
   Εκτιμώντας τα ακόλουθα:

               (1)

               Το Συμβούλιο εξέδωσε στις 7 Μαρτίου 2005 την κοινή δράση 2005/190/ΚΕΠΠΑ σχετικά με την ενοποιημένη Αποστολή της Ευρωπαϊκής Ένωσης EUJUST LEX, για την επιβολή του κράτους δικαίου στο Ιράκ (1). H κοινή δράση αυτή, όπως τροποποιήθηκε και παρατάθηκε στη συνέχεια, έληξε στις 30 Ιουνίου 2009.

               (2)

               Στις 24 Μαρτίου 2009, η Επιτροπή Πολιτικής και Ασφάλειας (ΕΠΑ) συμφώνησε ότι η EUJUST LEX έπρεπε να παραταθεί για ακόμη 12 μήνες, έως τις 30 Ιουνίου 2010. Κατά την περίοδο αυτή, πέρα από τη συνέχιση των βασικών της δραστηριοτήτων, η EUJUST LEX έπρεπε να υλοποιήσει μια πιλοτική φάση που θα περιελάμβανε δραστηριότητες στο Ιράκ.

               (3)

               Στις 21 Μαΐου 2010, η ΕΠΑ συμφώνησε ότι η EUJUST LEX-IRAQ θα έπρεπε να παραταθεί για ακόμη 24 μήνες, έως τις 30 Ιουνίου 2012. Κατά την περίοδο αυτή, η EUJUST LEX-IRAQ θα έπρεπε να μεταφέρει προοδευτικά τις δραστηριότητες και τις συναφείς δομές της στο Ιράκ, με έμφαση στην ειδικευμένη εκπαίδευση, διατηρώντας παράλληλα δραστηριότητες εκτός της χώρας.

               (4)

               Η εντολή της Αποστολής εκτελείται σε πλαίσιο ασφαλείας που μπορεί να επιδεινωθεί και να υπονομεύσει τους στόχους της κοινής εξωτερικής πολιτικής και πολιτικής ασφάλειας, όπως ορίζονται στο άρθρο 21 της Συνθήκης για την Ευρωπαϊκή Ένωση,

               (5)

               Η δομή διοίκησης και ελέγχου της Αποστολής δεν θα πρέπει να θίγει τη συμβατική ευθύνη του Αρχηγού Αποστολής έναντι της Επιτροπής όσον αφορά την εκτέλεση του προϋπολογισμού της Αποστολής.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αποστολή
   1.   Η ενοποιημένη Αποστολή της Ευρωπαϊκής Ένωσης για επιβολή του κράτους δικαίου στο Ιράκ (εφεξής: «EUJUST LEX-IRAQ» ή «η Αποστολή»), η οποία συστάθηκε με την κοινή δράση 2005/190/ΚΕΠΠΑ, συνεχίζεται από την 1η Ιουλίου 2010.
   2.   Η EUJUST LEX-IRAQ ενεργοποιείται σύμφωνα με τους στόχους και τις λοιπές διατάξεις που περιέχονται στην περιγραφή της Αποστολής που παρατίθεται στο άρθρο 2.
   Άρθρο 2
   Περιγραφή της Αποστολής
   1.   Η EUJUST LΕΧ-IRAQ συνεχίζει το έργο της αντιμετώπισης των άμεσων αναγκών του ιρακινού συστήματος ποινικής δικαιοσύνης με την παροχή εκπαίδευσης σε υψηλά και μεσαία υπαλληλικά στελέχη στους τομείς της ανώτερης διοίκησης και των ποινικών ερευνών. Η εκπαίδευση αυτή έχει στόχο τη βελτίωση της ικανότητας, του συντονισμού και της συνεργασίας των διαφόρων συνιστωσών του ιρακινού συστήματος ποινικής δικαιοσύνης.
   2.   Η EUJUST LEX-IRAQ προωθεί τη στενότερη συνεργασία μεταξύ των διαφόρων παραγόντων του ιρακινού συστήματος ποινικής δικαιοσύνης, ενισχύει τις διοικητικές ικανότητες των ανώτερων και των πλέον ικανών υπαλλήλων –κυρίως αστυνομικών, δικαστικών και σωφρονιστικών– και βελτιώνει τις δεξιότητες και τις διαδικασίες κατά την ποινική έρευνα με πλήρη σεβασμό του κράτους δικαίου και των δικαιωμάτων του ανθρώπου.
   3.   Η EUJUST LEX-IRAQ συνεχίζει να υλοποιεί δραστηριότητες παροχής συμβουλών και καθοδήγησης σε θέματα στρατηγικής, βασιζόμενη σε επιβεβαιωμένες ανάγκες του Ιράκ και λαμβάνοντας υπόψη την παρουσία άλλων διεθνών παραγόντων και την προστιθέμενη αξία της Ένωσης στο συγκεκριμένο τομέα, εφόσον το επιτρέπουν οι συνθήκες ασφαλείας και οι πόροι.
   4.   Οι εκπαιδευτικές δραστηριότητες πραγματοποιούνται στο Ιράκ, στην ευρύτερη περιοχή καθώς και στην Ένωση· η EUJUST LEX-IRAQ διατηρεί γραφεία στις Βρυξέλλες και στη Βαγδάτη, συμπεριλαμβανομένου ενός παραρτήματος στη Βασόρα, για την προετοιμασία πιθανής ίδρυσης γραφείου, εάν ληφθεί σχετική απόφαση. Η EUJUST LEX-IRAQ διατηρεί επίσης γραφείο στο Αρμπίλ (Περιοχή του Κουρδιστάν). Λαμβάνοντας υπόψη την εξέλιξη της κατάστασης στο Ιράκ και κατά την εκτέλεση αυτής της νέας εντολής, ο Αρχηγός Αποστολής και το μεγαλύτερο μέρος του προσωπικού του θα μεταφερθούν από τις Βρυξέλλες στο Ιράκ και θα τοποθετηθούν στη Βαγδάτη, μόλις το επιτρέψει η κατάσταση.
   5.   Λαμβάνοντας υπόψη τις περαιτέρω εξελίξεις των συνθηκών ασφαλείας στο Ιράκ και τα αποτελέσματα των δραστηριοτήτων της Αποστολής στο Ιράκ, το Συμβούλιο πρέπει να εξετάσει τα αποτελέσματα αυτής της νέας εντολής και να αποφασίσει για το μέλλον της μετά τις 30 Ιουνίου 2012.
   6.   Καθ’ όλη τη διάρκεια της Αποστολής, αναπτύσσεται αποτελεσματική εταιρική σχέση στρατηγικού και τεχνικού χαρακτήρα με τους ιρακινούς εταίρους, ιδιαιτέρως όσον αφορά τον σχεδιασμό των προγραμμάτων σπουδών κατά τη φάση του προγραμματισμού. Οι δραστηριότητες της EUJUST LEX-IRAQ θα πρέπει να διατηρούν την ισορροπία όσον αφορά την εκπροσώπηση του πληθυσμού του Ιράκ, βάσει μιας προσέγγισης που θα λαμβάνει υπόψη τα δικαιώματα του ανθρώπου και την ισότητα των φύλων. Οι συμμετέχοντες πρέπει να συνεχίσουν να έχουν τη δυνατότητα να παρακολουθούν σχετικές δραστηριότητες εντός της χώρας, ανεξαρτήτως του τόπου διεξαγωγής τους. Είναι επίσης απαραίτητος ο συντονισμός για την επιλογή, τη λεπτομερή εξέταση, την αξιολόγηση, την παρακολούθηση και τον συντονισμό του προσωπικού που παρακολουθεί την εκπαίδευση, με στόχο τη συνεχή αξιοποίησή της από τους Ιρακινούς. Χρειάζεται επίσης στενός συντονισμός κατά τις φάσεις του προγραμματισμού και της εκτέλεσης μεταξύ της EUJUST LEX-IRAQ και των κρατών μελών που παρέχουν την εκπαίδευση. Ο συντονισμός αυτός περιλαμβάνει τη συμμετοχή των διπλωματικών αποστολών των εν λόγω κρατών μελών στο Ιράκ και επαφές με τα κράτη μέλη τα οποία έχουν τρέχουσα πείρα όσον αφορά την παροχή εκπαίδευσης συναφούς με την Αποστολή.
   7.   Η EUJUST LEX-IRAQ είναι ανεξάρτητη και διακριτή, αλλά παράλληλα είναι συμπληρωματική και παρέχει προστιθέμενη αξία στις προσπάθειες της κυβέρνησης του Ιράκ και της διεθνούς κοινότητας, ιδιαίτερα στις προσπάθειες των Ηνωμένων Εθνών (ΗΕ) και των Ηνωμένων Πολιτειών της Αμερικής, αναπτύσσει δε συνεργίες με σχετικές δραστηριότητες της Κοινότητας και των κρατών μελών. Στο πλαίσιο αυτό, η EUJUST LEX-IRAQ έχει επαφές με τις σχετικές ιρακινές αρχές, εμβαθύνει τη συνεργασία και αποφεύγει τις αλληλεπικαλύψεις με διεθνείς φορείς που δραστηριοποιούνται ήδη στη χώρα και με κράτη μέλη που υλοποιούν σήμερα εκπαιδευτικά προγράμματα στο Ιράκ.
   Άρθρο 3
   Διάρθρωση
   Η EUJUST LEX-IRAQ έχει τα γραφεία της στις Βρυξέλλες και στο Ιράκ, διαρθρώνεται δε κατ’ αρχήν ως εξής:

               α)

               ο Αρχηγός Αποστολής,

               β)

               ένα γραφείο συντονισμού στις Βρυξέλλες,

               γ)

               ένα γραφείο στη Βαγδάτη με παράρτημα στη Βασόρα,

               δ)

               ένα γραφείο στο Αρμπίλ (Περιοχή του Κουρδιστάν),

               ε)

               εκπαιδευτικές εγκαταστάσεις, εκπαιδευτές και εμπειρογνώμονες τους οποίους παρέχουν τα κράτη μέλη και συντονίζει η EUJUST LEX- IRAQ.

         Τα στοιχεία αυτά αναπτύσσονται στην αρχική ιδέα διενέργειας των επιχειρήσεων (CONOPS) και στο σχέδιο επιχειρήσεων (OPLAN).
   Άρθρο 4
   Διοικητής μη Στρατιωτικών Επιχειρήσεων
   1.   Διοικητής μη Στρατιωτικών Επιχειρήσεων για την EUJUST LEX-IRAQ είναι ο Διευθυντής της μη Στρατιωτικής Δυνατότητας Προγραμματισμού και Διεξαγωγής Επιχειρήσεων.
   2.   Ο Διοικητής μη Στρατιωτικών Επιχειρήσεων, υπό τον πολιτικό έλεγχο και τη στρατηγική διεύθυνση της Επιτροπής Πολιτικής και Ασφάλειας (ΕΠΑ) και υπό τη γενική εξουσία της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ), ασκεί τη διοίκηση και τον έλεγχο της EUJUST LEX-IRAQ σε στρατηγικό επίπεδο.
   3.   Ο Διοικητής μη Στρατιωτικών Επιχειρήσεων εξασφαλίζει την ορθή και αποτελεσματική εφαρμογή των αποφάσεων του Συμβουλίου, καθώς και των αποφάσεων της ΕΠΑ, μεταξύ άλλων μέσω της έκδοσης εντολών σε στρατηγικό επίπεδο, αναλόγως των απαιτήσεων, προς τον Αρχηγό Αποστολής.
   4.   Το αποσπασμένο προσωπικό στο σύνολό του τελεί πλήρως υπό τη διοίκηση των εθνικών αρχών του αποστέλλοντος κράτους ή θεσμικού οργάνου της Ένωσης. Οι εθνικές αρχές μεταβιβάζουν τον επιχειρησιακό έλεγχο του προσωπικού, των ομάδων και των μονάδων τους στο Διοικητή μη Στρατιωτικών Επιχειρήσεων.
   5.   Ο Διοικητής μη Στρατιωτικών Επιχειρήσεων φέρει τη γενική ευθύνη να εξασφαλίζει ότι η Ένωση ασκεί το καθήκον επιμέλειας κατά τα δέοντα.
   Άρθρο 5
   Αρχηγός Αποστολής
   1.   O Αρχηγός Αποστολής έχει την ευθύνη και ασκεί τη διοίκηση και τον έλεγχο της Αποστολής στο θέατρο των επιχειρήσεων.
   2.   Ο Αρχηγός Αποστολής διοικεί και ελέγχει το προσωπικό, τις ομάδες και τις μονάδες των συμμετεχόντων κρατών βάσει των διαταγών του Αρχηγού μη Στρατιωτικών Επιχειρήσεων και είναι υπεύθυνος για τη διοίκηση και τη διοικητική μέριμνα επί των περιουσιακών στοιχείων, των πόρων και των πληροφοριών που τίθενται στη διάθεση της Αποστολής.
   3.   O Αρχηγός Αποστολής εκδίδει εντολές προς το σύνολο του προσωπικού της Αποστολής, συμπεριλαμβανομένου του γραφείου συντονισμού των Βρυξελλών, του γραφείου του Αρμπίλ, του γραφείου της Βαγδάτης, και του παραρτήματος της Βασόρας, για την αποτελεσματική διεξαγωγή της ΕUJUST LEX- IRAQ, αναλαμβάνοντας τον συντονισμό και την καθημερινή διαχείριση της αποστολής σύμφωνα με τις εντολές του Διοικητή μη Στρατιωτικών Επιχειρήσεων σε στρατηγικό επίπεδο.
   4.   Ο Αρχηγός Αποστολής είναι υπεύθυνος για την εκτέλεση του προϋπολογισμού της Αποστολής. Προς τον σκοπό αυτό, ο Αρχηγός Αποστολής υπογράφει σύμβαση με την Επιτροπή.
   5.   Ο Αρχηγός Αποστολής είναι υπεύθυνος για τον πειθαρχικό έλεγχο του προσωπικού. Όσον αφορά το αποσπασμένο προσωπικό, τυχόν πειθαρχικά μέτρα επιβάλλονται από την οικεία εθνική αρχή ή το σχετικό θεσμικό όργανο της Ένωσης.
   6.   Ο Αρχηγός Αποστολής εκπροσωπεί την ΕUJUST LEX-IRAQ και εξασφαλίζει την κατάλληλη προβολή της Αποστολής.
   Άρθρο 6
   Προσωπικό
   1.   Ο αριθμός και η αρμοδιότητα του προσωπικού της EUJUST LΕΧ-IRAQ είναι σύμφωνα με την περιγραφή της Αποστολής που παρατίθεται στο άρθρο 2 και τη διάρθρωση που ορίζεται στο άρθρο 3.
   2.   Η EUJUST LEX-IRAQ απαρτίζεται κυρίως από προσωπικό αποσπασμένο από κράτη μέλη ή θεσμικά όργανα της Ένωσης.
   3.   Κάθε κράτος μέλος ή θεσμικό όργανο της Ένωσης επιβαρύνεται με τις δαπάνες που συνδέονται με το προσωπικό της Αποστολής που έχει αποσπάσει, συμπεριλαμβανομένων των οδοιπορικών προς και από τον τόπο απασχόλησης, των μισθών, της ιατροφαρμακευτικής κάλυψης και των επιδομάτων, εκτός των ημερησίων αποζημιώσεων και των επιδομάτων δυσμενών συνθηκών και κινδύνου.
   4.   Η EUJUST LEX IRAQ μπορεί επίσης να προσλαμβάνει, αναλόγως των απαιτήσεων, συμβασιούχο διεθνές και τοπικό προσωπικό αν τα απαιτούμενα καθήκοντα δεν καλύπτονται από προσωπικό αποσπασμένο από τα κράτη μέλη.
   5.   Το προσωπικό στο σύνολό του εκτελεί τα καθήκοντά του και ενεργεί προς το συμφέρον της αποστολής. Το προσωπικό στο σύνολό του τηρεί τις αρχές και τους στοιχειώδεις κανόνες ασφάλειας που ορίζονται στην απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου (2).
   Άρθρο 7
   Καθεστώς του προσωπικού
   1.   Όπου απαιτείται, το καθεστώς του προσωπικού της EUJUST LEX-IRAQ, συμπεριλαμβανομένων των προνομίων, των ασυλιών και των περαιτέρω εγγυήσεων που είναι αναγκαίες για την ολοκλήρωση και την εύρυθμη λειτουργία της EUJUST LEX-IRAQ, συμφωνείται κατά τη διαδικασία του άρθρου 37 της Συνθήκης για την Ευρωπαϊκή Ένωση.
   2.   Το κράτος ή το θεσμικό όργανο της Ένωσης που έχει αποσπάσει μέλος του προσωπικού φέρει την ευθύνη να απαντά σε τυχόν αξιώσεις συνδεόμενες με την απόσπαση, οι οποίες προβάλλονται από το συγκεκριμένο μέλος του προσωπικού ή το αφορούν. Το εν λόγω κράτος ή θεσμικό όργανο της Ένωσης φέρει την ευθύνη για την άσκηση τυχόν προσφυγής κατά του αποσπασθέντος.
   Άρθρο 8
   Αλυσίδα διοίκησης
   1.   Η EUJUST LEX-IRAQ έχει ενοποιημένη αλυσίδα διοίκησης ως επιχείρηση διαχείρισης κρίσεων.
   2.   Υπό την ευθύνη του Συμβουλίου και της ΥΕ, η ΕΠΑ ασκεί τον πολιτικό έλεγχο και τη στρατηγική διεύθυνση της EUJUST LEX-IRAQ.
   3.   Ο Διοικητής μη Στρατιωτικών Επιχειρήσεων, υπό τον πολιτικό έλεγχο και τη στρατηγική διεύθυνση της ΕΠΑ και υπό τη γενική εξουσία της ΥΕ, είναι ο διοικητής της EUJUST LEX-IRAQ σε στρατηγικό επίπεδο και, υπό την ιδιότητά του αυτή, εκδίδει εντολές προς τον Αρχηγό Αποστολής και του παρέχει συμβουλές και τεχνική υποστήριξη.
   4.   Ο Διοικητής μη Στρατιωτικών Επιχειρήσεων αναφέρεται στο Συμβούλιο μέσω της ΥΕ.
   5.   Ο Αρχηγός Αποστολής διοικεί και ελέγχει την EUJUST LEX-IRAQ στο θέατρο των επιχειρήσεων και είναι άμεσα υπόλογος στο Διοικητή μη Στρατιωτικών Επιχειρήσεων.
   Άρθρο 9
   Πολιτικός έλεγχος και στρατηγική διεύθυνση
   1.   Η ΕΠΑ ασκεί, υπό την ευθύνη του Συμβουλίου και της ΥΕ, τον πολιτικό έλεγχο και τη στρατηγική διεύθυνση της Αποστολής. Το Συμβούλιο εξουσιοδοτεί την ΕΠΑ να λαμβάνει τις προσήκουσες αποφάσεις για τον σκοπό αυτό, σύμφωνα με το άρθρο 38 τρίτο εδάφιο της Συνθήκης.
   2.   Η εξουσιοδότηση αυτή συμπεριλαμβάνει την εξουσία τροποποίησης της CONOPS και του OPLAN. Περιλαμβάνει επίσης την εξουσία λήψης αποφάσεων σχετικά με τον διορισμό του Αρχηγού Αποστολής. Το Συμβούλιο διατηρεί τις εξουσίες λήψης αποφάσεων όσον αφορά τους στόχους και τη λήξη της Αποστολής.
   3.   Η ΕΠΑ υποβάλλει έκθεση στο Συμβούλιο σε τακτικά διαστήματα.
   4.   Η ΕΠΑ λαμβάνει σε τακτικά διαστήματα και αναλόγως των απαιτήσεων, εκθέσεις από τον Αρχηγό μη Στρατιωτικών Επιχειρήσεων και τον Αρχηγό Αποστολής για ζητήματα που εμπίπτουν στη σφαίρα ευθύνής τους.
   Άρθρο 10
   Ασφάλεια
   1.   Ο Διοικητής μη Στρατιωτικών Επιχειρήσεων διευθύνει τον σχεδιασμό των μέτρων ασφαλείας από τον Αρχηγό Αποστολής και εξασφαλίζει την ορθή και αποτελεσματική εφαρμογή τους για την EUJUST LEX-IRAQ σύμφωνα με τα άρθρα 4 και 8, σε συντονισμό με την Υπηρεσία Ασφάλειας του Συμβουλίου.
   2.   Ο Αρχηγός Αποστολής είναι υπεύθυνος για την ασφάλεια της Αποστολής και για την εξασφάλιση της συμμόρφωσης με τις ελάχιστες απαιτήσεις ασφάλειας που εφαρμόζονται σε αυτήν, σύμφωνα με την πολιτική της Ευρωπαϊκής Ένωσης για την ασφάλεια του προσωπικού που εκτελεί επιχειρησιακά καθήκοντα εκτός της Ένωσης βάσει του Τίτλου V της Συνθήκης για την Ευρωπαϊκή Ένωση και των συνοδευτικών της εγγράφων.
   3.   Όσον αφορά τα στοιχεία της Αποστολής που εκτελούνται στα κράτη μέλη, το κράτος μέλος υποδοχής λαμβάνει όλα τα αναγκαία και ενδεδειγμένα μέτρα για να εξασφαλίζει την ασφάλεια των συμμετεχόντων και των εκπαιδευτών επί του εδάφους του.
   4.   Για το γραφείο συντονισμού στις Βρυξέλλες, τα αναγκαία και ενδεδειγμένα μέτρα οργανώνονται από την Υπηρεσία Ασφαλείας της Γενικής Γραμματείας του Συμβουλίου (ΓΓΣ), σε συνεργασία με τις αρχές του κράτους μέλους υποδοχής.
   5.   Εάν η εκπαίδευση πραγματοποιείται σε τρίτο κράτος, η ΕΕ, με τη συμμετοχή των ενδιαφερομένων κρατών μελών, ζητεί από τις αρχές του τρίτου κράτους να λαμβάνουν τα κατάλληλα μέτρα για την ασφάλεια των συμμετεχόντων και των εκπαιδευτών ή εμπειρογνωμόνων επί του εδάφους του.
   6.   Η EUJUST LEX-IRAQ διαθέτει αποκλειστικό Αξιωματικό Ασφαλείας της Αποστολής, ο οποίος αναφέρεται στον Αρχηγό Αποστολής.
   7.   Ο Αρχηγός Αποστολής διαβουλεύεται με την ΕΠΑ για θέματα ασφαλείας που επηρεάζουν την ανάπτυξη της Αποστολής, σύμφωνα με τις οδηγίες της ΥΕ.
   8.   Πριν να αναπτυχθούν ή να μεταβούν στο Ιράκ, τα μέλη του προσωπικού της EUJUST LEX-IRAQ, οι εκπαιδευτές και οι εμπειρογνώμονες υποβάλλονται σε υποχρεωτική εκπαίδευση στον τομέα της ασφάλειας την οποία διοργανώνει η Υπηρεσία Ασφαλείας της ΓΓΣ και ενδεχομένως σε ιατρικές εξετάσεις.
   9.   Τα κράτη μέλη επιδιώκουν να παρέχουν στην EUJUST LEX-IRAQ, και ιδίως στα γραφεία στο Ιράκ, στο προσωπικό, στους εκπαιδευτές και στους εμπειρογνώμονες που μεταβαίνουν στο Ιράκ και μετακινούνται εντός αυτού, ασφαλή στέγαση, αλεξίσφαιρους θώρακες και εγγύς προστασία, καθώς και να ικανοποιούν άλλες απαιτήσεις ασφάλειας, όταν κρίνεται σκόπιμο, εντός του Ιράκ. Για τον σκοπό αυτό, ο Αρχηγός Αποστολής μπορεί να συνάπτει κατάλληλους διακανονισμούς με τα κράτη μέλη ή, εφόσον απαιτείται, με τις τοπικές αρχές.
   Άρθρο 11
   Χρηματοδοτικές ρυθμίσεις
   1.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή μεταξύ της 1ης Ιουλίου 2010 και της 30ής Ιουνίου 2011 ανέρχεται σε 17 500 000 EUR.
   2.   Το ποσό δημοσιονομικής αναφοράς για τις μετέπειτα περιόδους αποφασίζεται από το Συμβούλιο.
   3.   Η διαχείριση όλων των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ευρωπαϊκής Ένωσης.
   4.   Δεδομένων των ιδιαίτερων συνθηκών ασφαλείας που επικρατούν στο Ιράκ, οι υπηρεσίες στη Βαγδάτη και στη Βασόρα παρέχονται μέσω των συμβάσεων που έχουν συνάψει το Ηνωμένο Βασίλειο και άλλα κράτη μέλη, οσάκις ενδείκνυται , ή μέσω συμφωνιών που έχουν συναφθεί μεταξύ των ιρακινών αρχών και των εταιρειών που παρέχουν και χρεώνουν τις υπηρεσίες αυτές. Οι εν λόγω δαπάνες καλύπτονται από τον προϋπολογισμό της EUJUST LEX-IRAQ. Το Ηνωμένο Βασίλειο ή άλλα ενδιαφερόμενα κράτη μέλη, σε διαβούλευση με τον Αρχηγό Αποστολής, υποβάλλουν έκθεση στο Συμβούλιο με τις δέουσες πληροφορίες σχετικά με τις εν λόγω δαπάνες.
   5.   Ο Αρχηγός Αποστολής προβαίνει σε πλήρη ενημέρωση της Επιτροπής, υπό την εποπτεία της οποίας τελεί, για τις δραστηριότητες που αναλαμβάνονται στο πλαίσιο της σύμβασής του.
   6.   Οι χρηματοδοτικές ρυθμίσεις τηρούν τις επιχειρησιακές απαιτήσεις της EUJUST LEX-IRAQ, συμπεριλαμβανομένης της συμβατότητας του εξοπλισμού.
   7.   Οι δαπάνες είναι επιλέξιμες από την ημερομηνία έναρξης ισχύος της παρούσας απόφασης.
   8.   Ο εξοπλισμός και οι προμήθειες για το γραφείο συντονισμού στις Βρυξέλλες αγοράζονται και μισθώνονται εξ ονόματος της Ένωσης.
   Άρθρο 12
   Συμμετοχή τρίτων κρατών
   1.   Με την επιφύλαξη της αυτονομίας λήψης αποφάσεων της Ένωσης και του ενιαίου θεσμικού της πλαισίου, υποψήφια και άλλα τρίτα κράτη μπορεί να προσκληθούν να συνεισφέρουν στην EUJUST LEX-IRAQ, υπό τον όρο ότι αναλαμβάνουν τα έξοδα αποστολής των αστυνομικών εμπειρογνωμόνων ή/και του πολιτικού προσωπικού που αποσπούν, συμπεριλαμβανομένων των μισθών, των επιδομάτων, της ιατροφαρμακευτικής κάλυψης, της ασφάλισης υψηλού κινδύνου και των οδοιπορικών από και προς το Ιράκ, και συμβάλλουν στις τρέχουσες δαπάνες της EUJUST LEX-IRAQ, αναλόγως των αναγκών.
   2.   Το Συμβούλιο εξουσιοδοτεί την ΕΠΑ να λαμβάνει τις προσήκουσες αποφάσεις όσον αφορά την αποδοχή των προτεινόμενων συνεισφορών.
   3.   Τα τρίτα κράτη που συνεισφέρουν στην EUJUST LEX-IRAQ έχουν τα ίδια δικαιώματα και υποχρεώσεις όσον αφορά την καθημερινή διαχείριση της Αποστολής με τα κράτη μέλη που συμμετέχουν στην Αποστολή.
   4.   Η ΕΠΑ προβαίνει στις δέουσες ενέργειες όσον αφορά τις λεπτομέρειες συμμετοχής και, εάν χρειασθεί, υποβάλλει πρόταση στο Συμβούλιο, μεταξύ άλλων και για ενδεχόμενη χρηματοδοτική συμμετοχή ή συνεισφορά σε είδος εκ μέρους τρίτων κρατών.
   5.   Οι λεπτομέρειες των ρυθμίσεων για τη συμμετοχή τρίτων κρατών ορίζονται με συμφωνίες που συνάπτονται σύμφωνα με το άρθρο 37 της Συνθήκης για την Ευρωπαϊκή Ένωση και, εφόσον απαιτείται, βάσει συμπληρωματικών τεχνικών διακανονισμών. Όταν η Ένωση και ένα τρίτο κράτος έχουν συνάψει συμφωνία που ορίζει πλαίσιο για τη συμμετοχή του εν λόγω τρίτου κράτους σε επιχειρήσεις της ΕΕ για τη διαχείριση κρίσεων, οι διατάξεις της συμφωνίας αυτής εφαρμόζονται στο πλαίσιο της Αποστολής.
   Άρθρο 13
   Συντονισμός
   1.   Χωρίς να θίγεται η αλυσίδα διοίκησης, ο Αρχηγός Αποστολής ενεργεί σε στενό συντονισμό με την αντιπροσωπία της ΕΕ προκειμένου να διασφαλίζει τη συνοχή της δράσης της Ένωσης υπέρ του Ιράκ.
   2.   Ο Αρχηγός Αποστολής ενεργεί σε στενό συντονισμό με τους Αρχηγούς των Διπλωματικών Αποστολώντων οικείων κρατών μελών.
   3.   Ο Αρχηγός Αποστολής συνεργάζεται με τους άλλους διεθνείς παράγοντες που είναι παρόντες στη χώρα, ιδίως τα ΗΕ.
   Άρθρο 14
   Κοινοποίηση διαβαθμισμένων πληροφοριών
   Η ΥΕ εξουσιοδοτείται να κοινοποιεί στο κράτος υποδοχής και σταΗΕ , όπως ενδείκνυται και σύμφωνα με τις επιχειρησιακές ανάγκες της Αποστολής, διαβαθμισμένες πληροφορίες και έγγραφα της ΕΕ έως τον βαθμό RESTREINT UE, που παράγονται για τους σκοπούς της Αποστολής, σύμφωνα με τους κανονισμούς ασφαλείας του Συμβουλίου. Για το σκοπό αυτόν, καθορίζονται επιτόπου ρυθμίσεις.
   Η ΥΕ εξουσιοδοτείται να κοινοποιεί σε τρίτα κράτη που συνδέονται με την παρούσα απόφαση μη διαβαθμισμένα έγγραφα της ΕΕ που αφορούν τις συσκέψεις του Συμβουλίου σχετικά με την αποστολή και καλύπτονται από την υποχρέωση επαγγελματικού απορρήτου σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (3).
   Άρθρο 15
   Επιφυλακή
   Το Κέντρο Επιφυλακής τίθεται σε λειτουργία για την EUJUST LEX-IRAQ.
   Άρθρο 16
   Έναρξη ισχύος
   Η παρούσα απόφαση αρχίζει να ισχύει από την ημερομηνία έκδοσής της.
   Εφαρμόζεται από την 1η Ιουλίου 2010 μέχρι την 30ή Ιουνίου 2012.

      Λουξεμβούργο, 14 Ιουνίου 2010.

            Για το Συμβούλιο

            Η Πρόεδρος

         C. ASHTON

      (1)  ΕΕ L 62 της 9.3.2005, σ. 37.

      (2)  ΕΕ L 101 της 11.4.2001, σ. 1.

      (3)  Απόφαση 2009/937/ΕΕ του Συμβουλίου, της 1ης Δεκεμβρίου 2009, για τη θέσπιση του εσωτερικού του κανονισμού (ΕΕ L 325 την 11.12.2009, σ. 35).


title: 2009/173/ΕΚ: Απόφαση του Συμβουλίου, της 5ης Ιουνίου 2007 , για την υπογραφή και την προσωρινή εφαρμογή πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση

text:
               6.3.2009

               EL

               Επίσημη Εφημερίδα της Ευρωπαϊκής Ένωσης

               L 62/7

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 5ης Ιουνίου 2007
   για την υπογραφή και την προσωρινή εφαρμογή πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση
   (2009/173/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας και ιδίως το άρθρο 44 παράγραφος 2, το άρθρο 47 παράγραφος 2 τρίτη πρόταση, το άρθρο 55, το άρθρο 57 παράγραφος 2, το άρθρο 71, το άρθρο 80 παράγραφος 2 και τα άρθρα 93, 94, 133 και 181α, σε συνδυασμό με το άρθρο 300 παράγραφος 2 πρώτο εδάφιο δεύτερη πρόταση,
   τη συνθήκη προσχώρησης της Δημοκρατίας της Βουλγαρίας και της Ρουμανίας, και ιδίως το άρθρο 4 παράγραφος 3,
   την πράξη προσχώρησης της Δημοκρατίας της Βουλγαρίας και της Ρουμανίας, και ιδίως το άρθρο 6 παράγραφος 2,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 23 Οκτωβρίου 2006, το Συμβούλιο εξουσιοδότησε την Επιτροπή, εξ ονόματος της Κοινότητας και των κρατών μελών της, να διαπραγματευθεί με τη Δημοκρατία του Αζερμπαϊτζάν ένα πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση.

               (2)

               Με την επιφύλαξη της ενδεχόμενης σύναψής του σε μεταγενέστερη ημερομηνία, το πρωτόκολλο πρέπει να υπογραφεί εξ ονόματος των Ευρωπαϊκών Κοινοτήτων και των κρατών μελών τους.

               (3)

               Το πρωτόκολλο θα πρέπει να εφαρμοστεί σε προσωρινή βάση από την 1η Ιανουαρίου 2007, εν αναμονή της ολοκλήρωσης των σχετικών διαδικασιών για την επίσημη σύναψή του,

         ΑΠΟΦΑΣΙΖΕΙ:
   Άρθρο 1
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν), εξ ονόματος των Ευρωπαϊκών Κοινοτήτων και των κρατών μελών τους, το πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση, με την επιφύλαξη της ενδεχόμενης σύναψής του σε μεταγενέστερο στάδιο.
   Το κείμενο του πρωτοκόλλου επισυνάπτεται στην παρούσα απόφαση (1).
   Άρθρο 2
   Εν αναμονή της έναρξης ισχύος του, το πρωτόκολλο εφαρμόζεται σε προσωρινή βάση από την 1η Ιανουαρίου 2007.

      Λουξεμβούργο, 5 Ιουνίου 2007.

            Για το Συμβούλιο

            Ο Πρόεδρος

         P. STEINBRÜCK

      (1)  Βλέπε σελίδα 9 της παρούσας Επίσημης Εφημερίδας.
    ---documentbreak---

               6.3.2009

               EL

               Επίσημη Εφημερίδα της Ευρωπαϊκής Ένωσης

               L 62/9

         ΠΡΩΤΌΚΟΛΛΟ
   της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, για να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση
   ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
   Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,
   Η ΤΣΕΧΙΚΗ ΔΗΜΟΚΡΑΤΙΑ,
   TO ΒΑΣΙΛΕΙΟ ΤΗΣ ΔΑΝΙΑΣ,
   Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
   Η ΔΗΜΟΚΡΑΤΙΑΣ ΤΗΣ ΕΣΘΟΝΙΑΣ,
   Η ΕΛΛΗΝΙΚΗ ΔΗΜΟΚΡΑΤΙΑ,
   ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
   Η ΓΑΛΛΙΚΗ ΔΗΜΟΚΡΑΤΙΑ,
   Η ΙΡΛΑΝΔΙΑ,
   Η ΙΤΑΛΙΚΗ ΔΗΜΟΚΡΑΤΙΑ,
   Η ΚΥΠΡΙΑΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ ΤΗΣ ΛΕΤΤΟΝΙΑΣ,
   Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
   ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
   Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ,
   Η ΔΗΜΟΚΡΑΤΙΑ ΤΗΣ ΜΑΛΤΑΣ,
   ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
   Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
   Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
   Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
   Η ΡΟΥΜΑΝΙΑ,
   Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
   Η ΣΛΟΒΑΚΙΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑΣ ΤΗΣ ΦΙΝΛΑΝΔΙΑΣ,
   ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
   ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ,
   εφεξής «τα κράτη μέλη», εκπροσωπούμενα από το Συμβούλιο της Ευρωπαϊκής Ένωσης, και
   Η ΕΥΡΩΠΑΪΚΗ ΚΟΙΝΟΤΗΤΑ ΚΑΙ Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ,
   εφεξής «οι Κοινότητες», εκπροσωπούμενες από το Συμβούλιο της Ευρωπαϊκής Ένωσης και την Ευρωπαϊκή Επιτροπή,
   αφενός, και
   Η ΔΗΜΟΚΡΑΤΙΑ ΤΟΥ ΑΖΕΡΜΠΑΪΤΖΑΝ,
   αφετέρου,
   εφεξής «τα μέρη» για τους σκοπούς του παρόντος πρωτοκόλλου,
   ΕΧΟΝΤΑΣ ΥΠΟΨΗ τις διατάξεις της Συνθήκης μεταξύ του Βασιλείου του Βελγίου, της Τσεχικής Δημοκρατίας, του Βασιλείου της Δανίας, της Ομοσπονδιακής Δημοκρατίας της Γερμανίας, της Δημοκρατίας της Εσθονίας, της Ελληνικής Δημοκρατίας, του Βασιλείου της Ισπανίας, της Γαλλικής Δημοκρατίας, της Ιρλανδίας, της Ιταλικής Δημοκρατίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, του Μεγάλου Δουκάτου του Λουξεμβούργου, της Δημοκρατίας της Ουγγαρίας, της Δημοκρατίας της Μάλτας, του Βασιλείου των Κάτω Χωρών, της Δημοκρατίας της Αυστρίας, της Δημοκρατίας της Πολωνίας, της Πορτογαλικής Δημοκρατίας, της Δημοκρατίας της Σλοβενίας, της Σλοβακικής Δημοκρατίας, της Δημοκρατίας της Φινλανδίας, του Βασιλείου της Σουηδίας και του Ηνωμένου Βασιλείου της Μεγάλης Βρετανίας και Βορείου Ιρλανδίας (κρατών μελών της Ευρωπαϊκής Ένωσης) και της Δημοκρατίας της Βουλγαρίας και της Ρουμανίας για την προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση, η οποία υπεγράφη στο Λουξεμβούργο στις 25 Απριλίου 2005 και εφαρμόζεται από την 1η Ιανουαρίου 2007,
   ΕΚΤΙΜΩΝΤΑΣ τη νέα κατάσταση στις σχέσεις της Δημοκρατίας του Αζερμπαϊτζάν και της Ευρωπαϊκής Ένωσης λόγω της προσχώρησης στην ΕΕ δύο νέων κρατών μελών, η οποία δημιουργεί ευκαιρίες και προκλήσεις για τη συνεργασία μεταξύ της Δημοκρατίας του Αζερμπαϊτζάν και της Ευρωπαϊκής Ένωσης,
   ΛΑΜΒΑΝΟΝΤΑΣ ΥΠΟΨΗ την επιθυμία των μερών να διασφαλίσουν την επίτευξη και την εφαρμογή των στόχων και των αρχών της ΣΕΣΣ,
   ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
   Άρθρο 1
   Η Δημοκρατία της Βουλγαρίας και η Ρουμανία καθίστανται μέρη της συμφωνίας εταιρικής σχέσης και συνεργασίας, για τη σύναψη εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, η οποία υπεγράφη στο Λουξεμβούργο στις 22 Απριλίου 1996 και άρχισε να ισχύει την 1η Ιουλίου 1999 (εφεξής «η συμφωνία»), και υιοθετούν και λαμβάνουν υπόψη αντίστοιχα, κατά τον ίδιο τρόπο με τα άλλα κράτη μέλη, τα κείμενα της συμφωνίας, των κοινών δηλώσεων, των ανταλλαγών επιστολών και της δήλωσης της Δημοκρατίας του Αζερμπαϊτζάν που προσαρτώνται στην τελική πράξη, η οποία υπεγράφη την ίδια ημερομηνία, καθώς και του πρωτοκόλλου της συμφωνίας της 18ης Μαΐου 2004.
   Άρθρο 2
   Το παρόν πρωτόκολλο αποτελεί αναπόσπαστο μέρος της συμφωνίας.
   Άρθρο 3
   1.   Το παρόν πρωτόκολλο εγκρίνεται από τις Κοινότητες, από το Συμβούλιο της Ευρωπαϊκής Ένωσης εξ ονόματος των κρατών μελών και από τη Δημοκρατία του Αζερμπαϊτζάν, σύμφωνα με τις οικείες διαδικασίες τους.
   2.   Τα μέρη κοινοποιούν αμοιβαία την ολοκλήρωση των αντίστοιχων διαδικασιών που αναφέρονται στην προηγούμενη παράγραφο. Τα έγγραφα έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.
   Άρθρο 4
   1.   Το παρόν πρωτόκολλο αρχίζει να ισχύει την πρώτη ημέρα του πρώτου μήνα μετά την ημερομηνία κατάθεσης του τελευταίου εγγράφου έγκρισης.
   2.   Εν αναμονή της ενάρξεως ισχύος του, το παρόν πρωτόκολλο εφαρμόζεται προσωρινά από την 1η Ιανουαρίου 2007.
   Άρθρο 5
   1.   Τα κείμενα της συμφωνίας, της τελικής πράξης και όλων των εγγράφων που προσαρτώνται σε αυτήν, καθώς και του πρωτοκόλλου της συμφωνίας της 18ης Μαΐου 2004, συντάσσονται στη βουλγαρική και τη ρουμανική γλώσσα.
   2.   Τα εν λόγω κείμενα προσαρτώνται στο παρόν πρωτόκολλο και είναι εξίσου αυθεντικά με τα κείμενα των άλλων γλωσσών στις οποίες έχουν συνταχθεί η συμφωνία, η τελική πράξη και τα έγγραφα που προσαρτώνται σε αυτήν, καθώς και το πρωτόκολλο της συμφωνίας της 18ης Μαΐου 2004.
   Άρθρο 6
   Το παρόν πρωτόκολλο συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και αζερική γλώσσα, και όλα τα κείμενα είναι εξίσου αυθεντικά.

      Съставено в Брюксел на девети декември две хиляди и осма година.
      Hecho en Bruselas, el nueve de diciembre de dos mil ocho.
      V Bruselu dne devátého prosince dva tisíce osm.
      Udfærdiget i Bruxelles den niende december to tusind og otte.
      Geschehen zu Brüssel am neunten Dezember zweitausendacht.
      Kahe tuhande kaheksanda aasta detsembrikuu üheksandal päeval Brüsselis.
      'Εγινε στις Βρυξέλλες, στις εννέα Δεκεμβρίου δύο χιλιάδες οκτώ.
      Done at Brussels on the ninth day of December in the year two thousand and eight.
      Fait à Bruxelles, le neuf décembre deux mille huit.
      Fatto a Bruxelles, addì nove dicembre duemilaotto.
      Briselē, divtūkstoš astotā gada devītajā decembrī.
      Priimta du tūkstančiai aštuntų metų gruodžio devintą dieną Briuselyje.
      Kelt Brüsszelben, a kétezer-nyolcadik év december havának kilencedik napján.
      Magħmul fi Brussell, fid-disa jum ta' Diċembru tas-sena elfejn u tmienja.
      Gedaan te Brussel, de negende december tweeduizend acht.
      Sporządzono w Brukseli, dnia dziewiątego grudnia roku dwa tysiące ósmego.
      Feito em Bruxelas, em nove de Dezembro de dois mil e oito.
      Adoptat la Bruxelles la nouă decembrie două mii opt.
      V Bruseli deviateho decembra dvetisícosem.
      V Bruslju, dne devetega decembra leta dva tisoč osem.
      Tehty Brysselissä yhdeksäntenä päivänä joulukuuta vuonna kaksituhattakahdeksan.
      Som skedde i Bryssel den nionde december tjugohundraåtta.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Република Азербайджан
         Por la República de Azerbaiyán
         Za Ázerbájdžánskou republiku
         For Republikken Aserbajdsjan
         Für die Republik Aserbaidschan
         Aserbaidžaani Vabariigi nimel
         Για τη Δημοκρατία του Αζερμπαϊτζάν
         For the Republic of Azerbaijan
         Pour la République d'Azerbaïdjan
         Per la Repubblica dell'Azerbaigian
         Azerbaidžānas Republikas vārdā
         AzerbaidÞano Respublikos vardu
         Azerbajdzsán részéről
         Għar-Repubblika ta' l-Ażerbajġan
         Voor de Republiek Azerbeidzjan
         W imieniu Republiki Azerbejdżanu
         Pela República do Azerbaijão
         Pentru Republica Azerbaidjan
         Za Azerbajdžanskú republiku
         Za Azerbajdžansko republiko
         Azerbaidžanin tasavallan puolesta
         På Republiken Azerbajdzjans vägnar


Avis juridique important

|

32000D0340

2000/340/ΕΚ: Απόφαση του Συμβουλίου, της 8ης Μαΐου 2000, σχετικά με την έγκριση εξ ονόματος της Κοινότητας του νέου παραρτήματος V της σύμβασης για την προστασία του θαλάσσιου περιβάλλοντος του βορειοανατολικού Ατλαντικού, για την προστασία και τη διατήρηση των οικοσυστημάτων και της βιολογικής ποικιλότητας της θαλάσσιας ζώνης και το αντίστοιχο προσάρτημα 3

Επίσημη Εφημερίδα αριθ. L 118 της 08/05/2000 σ. 0044 - 0047

Απόφαση του Συμβουλίουτης 8ης Μαΐου 2000σχετικά με την έγκριση εξ ονόματος της Κοινότητας του νέου παραρτήματος V της σύμβασης για την προστασία του θαλάσσιου περιβάλλοντος του βορειοανατολικού Ατλαντικού, για την προστασία και τη διατήρηση των οικοσυστημάτων και της βιολογικής ποικιλότητας της θαλάσσιας ζώνης και το αντίστοιχο προσάρτημα 3(2000/340/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτη πρόταση και παράγραφος 3 πρώτο εδάφιο,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Η Κοινότητα συγκαταλέγεται μεταξύ των συμβαλλομένων μερών της σύμβασης για την προστασία του θαλάσσιου περιβάλλοντος του βορειοανατολικού Ατλαντικού (σύμβαση OSPAR) κατόπιν της αποφάσεως 98/249/ΕΚ(3).(2) Η σύμβαση OSPAR αποσκοπεί στην πρόληψη και την εξάλειψη της ρύπανσης καθώς και στην προστασία της θαλάσσιας ζώνης από τις αρνητικές επιπτώσεις των ανθρώπινων δραστηριοτήτων και έχει τεθεί σε ισχύ από τις 25 Μαρτίου 1998.(3) Το εκτελεστικό όργανο της σύμβασης OSPAR (η επιτροπή OSPAR) έχει τη δυνατότητα να εγκρίνει τροπολογίες της σύμβασης, συμπεριλαμβανομένων νέων παραρτημάτων και προσαρτημάτων, και έχει εγκρίνει το νέο επισυναπτόμενο παράρτημα V σχετικά με την προστασία και τη διατήρηση των οικοσυστημάτων και της βιολογικής ποικιλότητας της θαλάσσιας ζώνης, το αντίστοιχο προσάρτημα 3, καθώς και συμφωνία για το νόημα ορισμένων εννοιών που αναφέρονται στο παράρτημα V.(4) Η διατήρηση, η προστασία και η βελτίωση της ποιότητας του περιβάλλοντος, συμπεριλαμβανομένης της διατήρησης των φυσικών οικοτόπων, καθώς και της άγριας πανίδας και χλωρίδας, καθώς και της προστασίας της βιοποικιλότητας, συνιστούν βασικό στόχο γενικού ενδιαφέροντος για την Κοινότητα, όπως προβλέπει το άρθρο 174 της συνθήκης, ενώ το νέο παράρτημα V της σύμβασης OSPAR μπορεί να συμβάλει στην επίτευξη του στόχου αυτού.(5) Η Κοινότητα έχει εγκρίνει μέτρα στον τομέα που καλύπτει το παράρτημα V και εναπόκειται σε αυτήν να αναλάβει τις αντίστοιχες δεσμεύσεις σε διεθνές επίπεδο.(6) Οι στόχοι του παραρτήματος V είναι συμπληρωματικοί προς τους στόχους της οδηγίας 79/409/ΕΟΚ του Συμβουλίου, της 2ας Απριλίου 1979, για τη διατήρηση των αγρίων πτηνών(4) και της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(5), ενώ οι οδηγίες αυτές εξασφαλίζουν ήδη ένα κοινοτικό πλαίσιο για την προστασία των οικοτόπων και των ειδών στη γεωγραφική ζώνη εφαρμογής τους και η έγκριση του παραρτήματος V εκ μέρους της Κοινότητας δεν θίγει την εφαρμογή των εν λόγω οδηγιών.(7) Η Επιτροπή έλαβε μέρος στις διαπραγματεύσεις του παραρτήματος V, σύμφωνα με τα συμπεράσματα του Συμβουλίου για τις οδηγίες διαπραγμάτευσης σχετικά με τη σύμβαση για την προστασία του θαλάσσιου περιβάλλοντος του βορειοανατολικού Ατλαντικού.(8) Κρίνεται σκόπιμο να εγκριθεί από την Κοινότητα το παράρτημα V της σύμβασης για την προστασία του θαλάσσιου περιβάλλοντος του βορειοανατολικού Ατλαντικού και το αντίστοιχο προσάρτημα 3,ΑΠΟΦΑΣΙΖΕΙ:Άρθρο μόνο1. Το παράρτημα V της σύμβασης για την προστασία του θαλάσσιου περιβάλλοντος του βορειοανατολικού Ατλαντικού (συμπεριλαμβανομένου του αντιστοίχου προσαρτήματος 3) εγκρίνεται εξ ονόματος της Κοινότητας.Το κείμενο του εν λόγω παραρτήματος V επισυνάπτεται στην παρούσα απόφαση.2. Η Επιτροπή εξουσιοδοτείται να κοινοποιήσει την έγκριση που αναφέρεται στην παράγραφο 1 στην επιτροπή OSPAR.Βρυξέλλες, 8 Μαΐου 2000.Για το ΣυμβούλιοΟ ΠρόεδροςE. Ferro Rodrigues(1) ΕΕ C 158 της 4.6.1999, σ. 1.(2) Γνώμη που διατυπώθηκε στις 27 Οκτωβρίου 1999 (δεν έχει ακόμα δημοσιευθεί στην Επίσημη Εφημερίδα).(3) ΕΕ L 104 της 3.4.1998, σ. 1.(4) ΕΕ L 103 της 25.4.1979, σ. 1· οδηγία όπως τροποποιήθηκε τελευταία από την οδηγία 97/49/ΕΚ (ΕΕ L 223 της 13.8.1997, σ. 9).(5) ΕΕ L 206 της 22.7.1992, σ. 7· οδηγία όπως τροποποιήθηκε τελευταία από την οδηγία 97/62/ΕΚ (ΕΕ L 305 της 8.11.1997, σ. 42).


title: 90/625/ΕΟΚ: Απόφαση του Συμβουλίου της 27ης Ιουλίου 1990 σχετικά με τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Μαλαισίας για το εμπόριο κλωστοϋφαντουργικών προϊόντων

text:
  Αρνθ. L 339/42                                 Επίσημη Εφημερίδα των Ευρωπαϊκών Κοινοτήτων                                 5 . 12 . 90
                                                        ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                              της 27ης Ιουλίου 1990
                      σχετικά με τη σύναψη της συμφωνίας μεταξύ της Ευρωπαϊκής Οικονομικής Κοινότητας και της
                                            Μαλαισίας για το εμπόριο κλωστοϋφαντουργικών προϊόντων
                                                                  (90/625/EOK)
  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,                                  γικών προϊόντων, εγκρίνεται ες ονόματος της Κοινοτητας .
  Έχοντας υπόψη :
                                                                            Το κείμενο της συμφωνίας επισυνάπτεται στην παρούσα
  τη συνθήκη για την ίδρυση της Ευρωπαϊκής Οικονομικής                      απόφαση .
  Κοινότητας, και ιδίως το άρθρο 113 ,
" την πρόταση της Επιτροπής,
                                                                                Άρθρο 2
  Εκτιμώντας:
  ότι πρέπει να εγκριθεί η συμφωνία που αποτέλεσε αντικείμενο               O Πρόεδρος του Συμβουλίου εξουσιοδοτείται να ορίσει το
  διαπραγματεύσεων μεταξύ της Ευρωπαϊκής Οικονομικής                        πρόσωπο το οποίο είναι αρμόδιο να υπογράψει την ανωτέρω
  Κοινότητας και της Μαλαισίας για το εμπόριο κλωστοϋφα                    συμφωνία δεσμεύοντας την Κοινότητα . -
  ντουργικών προϊόντων, που μονογραφήθηκε στις Βρυξέλλες
  στις 28 Ιουνίου 1986 και εφαρμόζεται προσωρινά, με την
  απόφαση 87/422/EOK (') από την 1η Ιανουαρίου 1987 ,
                                                                            Βρυξέλλες, 27 Ιουλίου 1990.
  ΑΠΟΦΑΣΙΖΕΙ :
                                  Άρθρο 1                                                                       Για το Συμβούλιο
  H συμφωνία μεταξύ της Ευρωπαϊκής Οικονομικής Κοι                                                                O Πρόεδρος
  νότητας και της Μαλαισίας για το εμπόριο κλωστοϋφαντουρ                                                           E. RUΒΒΙ
  (1 ) ΕΕ αριθ. L 233 της 19. 8 . 1987 , σ . 82.